விசாரணைக் கூண்டில் அமர நஜீப் மறுப்பு.

கோலாலம்பூர்,

1எம்.டி.பி. ஊழல் தொடர்பில் 25 குற்றச்சாட்டுகளை எதிர்நோக்கியுள்ள முன்னாள் பிரதமர் டத்தோஸ்ரீ நஜீப் துன் ரசாக், நேற்று கோலாலம்பூர் செஷன்ஸ் நீதிமன்றத்தில் குற்றவாளிக் கூண்டு என்று அழைக்கப்படும் விசாரணைக் கூண்டில் அமர முடியாது என்று பிடிவாதமாக இருந்தார். வழக்கு விசாரணை யின்  தேதிகளை முடிவு செய்வதற்கு அவ்வழக்கு நேற்று நடந்த போது, பெக்கான் நாடாளுமன்ற உறுப்பினருமான நஜீப், விசாரணைக் கூண்டில் அமரப் போவதில்லை என்று பிடிவாதம் பிடித்தார்.

Read More: Malaysia Nanban Tamil Daily on 17.11.2018


4 வருடத்தில் 19 நாட்கள் மட்டுமே நாடாளுமன்றம் வந்த மோடி.

டெல்லி:

பிரதமர் மோடி, நாடாளுமன்றத்தில் இதுவரை வெறும் 19 நாட்கள் மட்டுமே பேசியுள்ளார். இந்த தகவல் பெரிய சர்ச்சையை ஏற்படுத்தியுள்ளது. இதனால் பிரதமர் மோடிக்கு எதிராக டெல்லி உயர் நீதிமன்றத்தில் பொதுநல வழக்கு தொடுக்கப்பட்டுள்ளது. ஆம் ஆத்மீ கட்சியை சேர்ந்த ராஜ்ய சபா உறுப்பினர் சஞ்சய் சிங் இந்த வழக்கை தொடுத்துள்ளார். இந்த வழக்கு மீது இன்று விசாரணை நடத்தப்படும். பிரதமர் மோடிதான் இந்திய பிரதமர்களில் மிகவும் குறைவான நாட்கள் நாடாளுமன்றத்தில் பேசியவர் என்பது குறிப்பிடத்தக்கது.

பிரதமர் மோடி தன்னுடைய நான்கு ஆண்டுகால ஆட்சியை முடித்துள்ளார். இதுவரை பல முறை நாடாளுமன்றம் கூடியுள்ளது. ஆனால் மொத்தம் 19 நாட்கள் மட்டுமே அவர் நாடாளுமன்றம் வந்துள்ளார். அதிலும் வருடத்திற்கு 4 நாட்கள் மட்டுமே அவர் நாடாளுமன்றம் வந்துள்ளார். முக்கியமான நாட்க ளில் அவர் நாடாளுமன்றம் வரவேயில்லை.

நாடாளுமன்றம் வந்த பின்பும் பெரும்பாலான சமயங்களில் அவர் பேசாமலே இருந்துள்ளார். அவர் 6 முறை சில திட்டங்களுக்கு நன்றி தெரிவித்துள்ளார். இரண்டு முறை நேரு குறித்து குற்றச்சாட்டு வைத்துள்ளார். புதிய அமைச்சர்களை அறிமுகப்படுத்தியுள்ளார். இரண்டு முறை பாகிஸ்தான் குறித்தும், காங்கிரசின் 10 ஆண்டு ஆட்சி குறித்தும் பேசியுள்ளார். 4 முறை விவாதங்களில் பேசியுள்ளார்.
அவர் இந்த நான்கு நாட்களில் நாடாளுமன்றத்தில் இருந்ததை விட அதிகமாக பிரச்சாரம் செய்துள்ளார். மொத்தமாக 800 இடங்களில் அவர் பிரச்சாரம் செய்ய பேசியுள்ளார். எல்லா வாரமும் வானொலி மூலம் , மான் கி பாத்தில் பேசியுள்ளார். ஒரு முறை பண மதிப்பிழப்பு செய்யப்படுவதாக பேசியுள்ளார். ஆனால் மக்கள் பிரச்சனைகள் எதிலும் அவர் பேசவேயில்லை.

மக்களின் முக்கியமான பிரச்சனைகளான விலைவாசி உயர்வு, பெட்ரோல் டீசல் உயர்வு, ஜிஎஸ்டி, மத பிரச்சனை, ஜாதி படுகொலை, வங்கிகள் செய்யும் மோசடிகள் என எதிலும் பிரதமர் பேசவில்லை. கூடுதல் தகவலாக, பிரதமர் நாடாளுமன்றம் நடக்கும் சமயங்களில் அதிகமாக வெளிநாடுகளில் இருந்துள்ளார். அவர் அதிக நாட்களை நாடாளுமன்றத்தை விட வெளிநாட்டில்தான் கழித்துள்ளார்.


சமையல் எண்ணெய் விலை ஏற்றம்.

தீபாவளி திருநாள் கொண்டாடப்படுவதற்கு இன்னும் சில தினங்களே எஞ்சியிருக்கும் வேளையில் பலதரப்பட்ட சமையல் எண்ணெய் விலை ஏற்றம் காணவிருப்பதாக அறிவிக்கப்பட்டுள்ளது. எனினும் அடுத்த மாதத்தில் சமையல் எண்ணெய் விலை உயரலாம் என்றுதெரிவிக்கப்பட்டுள்ளது. சமையல் எண்ணெய்க்கு அரசாங்கம் வழங்கி வந்த உதவித் தொகை அகற்றப்பட்டதால் இந்த விலையேற்றத்திற்கான காரணமாகும். அதே வேளையில் சமையல் எண்ணெய் விலை ஏற்றம் காணவிருப்பதை மலாயா சமையல் எண்ணெய் உற்பத்தி யாளர்கள் சங்கம் உறுதிப்படுத்தியுள்ளது. கலப்பு எண்ணெயில் தயாரிக்கப்படும் சமையல் எண்ணெய் 500 கிராம், 1 கிலோ கிராம்,2 கிலோ கிராம், 3 கிலோ கிராம்,5கிலோ கிராம் மற்றும் சுத்தமான செம்பனை எண்ணெயில் தயாரிக்கப்படும் சமையல் எண்ணெய் 500 கிராம், 1 கிலோ கிராம்,2 கிலோ கிராம், 3 கிலோ கிராம் ஆகியவை ஏற்றம் காணவிருப்பதாக தெரிவிக்கப்பட்டுள்ளது. வெ. 2.50 காசுக்கு விற்கப்படும் பாக்கெட்டில் உள்ள சமையல் எண்ணெய் வெ. 2.90 காசுக்கு உயர்வு காணவிருக்கிறது. இது அடுத்த மாதம் விற்கப்படும் புதிய விலையாகும். வெ. 13.35 காசுக்கு விற்கப்படும் 5 கிலோ கிராம் எடை கொண்ட ஒரு போத்தல் சமையல் எண்ணெய், அடுத்த ஆண்டு ஜனவரி முதல் வெ. 15.25 காசுக்கு விற்பனை செய்யப்படும். சமையல் எண்ணெய் உயர்வு குறித்து நாளை வெள்ளிக்கிழமை பிரதமர் டத்தோஸ்ரீ நஜீப் துன் ரசாக் நாடாளுமன்றத்தில் தாக்கல் செய்யப்படவிருக்கும் 2017 பட்ஜெட்டில் அறிவிப்பார் என்று எதிர்பார்க்கப்படுகிறது. 2017 பட்ஜெட் அறிவிக்கப்படும் வரையில் நிறைய வியாபாரிகள் இப்போது முதல் கொண்டு சமையல் எண்ணெயை பதுக்கியிருப்பதாகவும் தெரியவந்துள்ளது.


தனுஷாவின் பெற்றோர்களை சமூக நல இலாக தேடுகிறது

(துர்க்கா) சிரம்பான், சிறுமி தனுஷாவிற்கு பிறப்புப் பத்திரம் எடுப்பதற்கு சமூகநல இலாகாவினர் 3 வயது 8 மாதம் நிரம்பிய அக்குழந்தையின் பெற்றோரைத் தேடி வரு கிறார்கள். தற்பொழுது இக்குழந்தை கோலகங்சார் சுல்தான் அப்துல் அஜிஸ் சமூகநல சிறுவர் பாதுகாப்பு இல்லத்தில் உள்ளது. கடந்த 8-2-2015இல் நிகழ்ந்த ஒரு சாலை விபத்தில் சிக்கிய தனுஷாவை சிரம்பான் துவாங்கு ஜாபார் பெரிய மருத்துவமனையில் அக்குழந்தையை சிகிச் சைக்கு தந்தை சேர்த்திருப்பதாக தெரிவிக்கப்பட்டது. சிறுமியின் தந்தை பெயர் மைக்கல் தாஸ் த/பெ ராமசாமி. அடையாளக் கார்டு எண் 730506-05-5557, தாயாரின் பெயர் தேவி த/பெ மணியம், முகவரி ஜாலான் ஜெட்டி லாமா, பட்டர் வொர்த், பினாங்கு என்ற முகவரியைக் கொண்ட தனுஷாவிற்கு பிறப்புப் பத்திரம் எடுப்பதற்கு பெற்றோர்கள் சிரம்பானில் உள்ள சமூகநல அதிகாரி Puan Nurlinda Bt Rozak என் பவரை 06-6015798 அல்லது 06-6015819 ஆகிய எண்களில் தொடர்பு கொள்ளுமாறு கேட்டுக் கொள்ளப்படுகிறது.


பண்பாட்டினை பதிய வைத்த தமிழ்ப்பள்ளி

பெயர்: தருஷணா த/பெ சந்திரசேகரன்

தமிழ்ப்பள்ளி: சிலியாவ் தோட்டத் தமிழ்ப்பள்ளி

பல்கலைக்கழகம்: மலேசிய  தொழில்நுட்பப் பல்கலைக்கழகம்

துறை: கச்சா எண்ணெய் பொறியியல்

தமிழ்ப்பள்ளிகளில் மட்டும்தான்  நம்முடைய  பாரம்பரியத்தையும், நற்பண்புகளையும் உருவேற்ற முடியும் என்பதை  திடமாகக் கூறுகின்றார் நெகிரி செம்பிலான், சிலியாவ் தோட்டத் தமிழ்ப்பள்ளியின் முதலாம் ஆண்டில் காலடி  வைத்து பல்கலைக்கழகத்தின் வாயிலை எட்டிப் பிடித்திருக்கும் தரு ஷணா  சந்திரசேகரன்.

ஆறாண்டுக் கல்வியை சிலியாவ்  தோட்டத் தமிழ்ப்பள்ளியில் முடித்த பின்னர் ரந்தாவ் இடைநிலைப்பள்ளியில்  படிவம்  5 வரை கல்வியை   முடித்து மிகச் சிறந்த தேர்ச்சியினைப் பெற்று மலாக்கா மெட்ரிகுலேஷன் (Kolej Matrikulasi Melaka) கல்லூரியில் ஓராண்டுக் கல்வியை  முடித்த  பின்னர் ஜொகூர்  மாநிலத்தில் அமைந்திருக்கும்  மலேசிய  தொழில்நுட்பப் பல்கலைக்கழகத்தில் (Universiti Teknologi Malaysia) பெட்ரோலிய பொறியியல்  (Petroleum Engineering)  துறையில்  முதலாமாண்டு மாணவியாகும் வாய்ப்பினைப் பெற்றுள்ளதாகத் தெரிவித்துள்ளார்.

தமிழர்களின் பாரம்பரியத்தின் தொடர்ச்சியாகவே  தமிழ்ப்பள்ளிகள் விளங்குவதாகக் கூறும்  தருஷணா  சந்திரசேகரன், சந்திரசேகரன் ஞானசுந்தரி தம்பதி யரின் ஒரே பிள்ளையாவார். தன்னுடைய கல்வி இலக்கினை  தொடக்கி வைத்த பெருமை  தமிழ்ப்பள்ளியையே சாறும் என்பதைத் தெளிவாகக் கூறு கின்றார் தருஷணா  சந்திரசேகரன்.

தமிழ்ப்பள்ளியில் அமலாக்கம் கண்ட கணிதமும் அறிவியலும் ஆங்கிலத்தில் போதிக்கும் நடைமுறை   தன்னுடைய வெற்றிக்கு   உறுதுணையாக இருந்ததாகக் கூறும் இவர், தமிழ்ப்பள்ளியில் கிடைத்த மொழி ஆற்றலின் வழி உயரிய பொறியியல் துறையில் பயிலும் வாய்ப்பினை பெற்றுத் தந்த தாகத் தெளிவு படக் இவர்  கூறுகின்றார். தமிழ்ப்பள்ளிகளின்  வழி உயரிய நிலையை அடைவதற்கு எந்தவிதமான  தடைக்கற்களும் இல்லை  என்பதாக தெளிவுபட கூறுகின்றார் தருஷணா சந்திரசேகரன்.


போர் களத்தின் அழகி.. ’மிஸ் ஈராக்’ ஷைமாவின் கனவுக்கும் இந்தியாவுக்கும் ஒரு தொடர்பு!

கலவர பூமியான ஈராக் சார்பில் உலக அழகி போட்டியில் கலந்து கொள்ள போகும் ஷைமா காசிம் அப்துல் ரஹ்மானுக்கு உலகம் முழுவதும் வாழ்த்துக்கள் குவிந்து வருகின்றன. அப்படியென ஸ்பெஷல் இந்த செய்தியில்... மேலே படிக்கவும்.. miss iraq ஈராக் என்ற வார்த்தையை கூகிளில் டைப் செய்து தேடினால், போர் சம்பந்தப்பட்ட செய்திகள் தான் முதலில் வரும். இப்படி போர் களமாக மாறி இருக்கும் ஈராக்கில், 42 ஆண்டுகளுக்கு பிறகு 2015 ஆம் ஆண்டு அழகி போட்டி நடைபெற்றது. இந்த வரலாற்று சிறப்புமிக்க அழகி போட்டியில் ’ஷைமா காசிம் அப்துல் ரஹ்மான்’ என்பவர் ’மிஸ் ஈராக்’ பட்டம் பெற்றார்.


காவியங்கள் தந்த தமிழகமே! நீ காவி மயம் ஆனதேனோ!

வாக்களிக்கும்போது பெரும் வரலாற்றுத் தவற்றை செய்துவிட்ட தமிழக மக்கள் இன்று வரலாற்றில் இல்லாத அழுக்காறு நிறைந்த இழுக்கான ஆட்சிக் குள் சிக்கியிருப்பது இனி வரலாறாகப் போகிறது. தமக்கென ஒரு தலைவன் இல்லாத, தலைகள் மட்டும் தலைமைகளாக சுற்றித்திரிகின்ற பெரும் தலை வலி அரசியலைத் தமிழகம் சந்திக்கும் என்று இந்தியாவின் எந்தத் தலைமைகளும் நினைத்திராது. சினிமாவில் மட்டும் சிந்திக்கும் அரசியலை கொடுக்கின்ற தமிழகத்திற்கு நிஜத்தில் ஒரு நல்ல அரசியலை கொடுக்க தகுதியில்லை. மாரித் தவளைகள் போல் மழைவந்ததும் விடிய விடிய கத்தி கத்தி விடிந்ததும் வயிறு வெடித்து செத்துத் தொலைவதுபோல்தான் தேர்தலிலும், நாடாளுமன்றத்திலும் ஆளுக் காள் அரசியலைப் பேசிப் பேசி கத்திக் கதறி தங்கள் அரசின் கதையை முடித்திருக்கின்றனர் தமிழக மக்கள். சமூகப் பொறுப்போடும் அக்கறையோடும் எவன் தலையெடுக்க முற்படுகிறானோ அவனை தட்டிக் கொடுப்பதற்குப் பதில் அவனது தலையைக் குட்டி, குட்டிச்சுவராக்கிவிட சாதிவாதம், இனவாதம், பயங்கரவாதம் என எந்த வாதத்தையாவது முன்வைத்துவிட்டு இன்னும் திராவிடக் கட்சிகளை மட்டும் அணைத்துப் பயணிக்கிற மூடர் கூட்டமாக தமிழகம் இருக்கும்வரை கடவுளால் கூட நல்ல தலைமையைப் பெற்றுத் தரமுடியாது. ஏர் உழுகிறவன் இளப்பமானால் எருது மச்சான் முறை கொண்டாடுமாம் என்கிற கதையாக மோடி அரசின் லீலைகளில் ஆடி அடங்கிப் போயிருக்கிறது தமிழகத்தின் மூச்சு. அதனால்தான் காவியங்கள் பல படைத்த தமிழகம் இன்று காவி அகம் ஆகிறது. இதனையே பாஜகவின் தமிழகத் தலைவி தமிழிசை குறிப்பிடுகிறார் இனி தமிழகம் காவி மயமாகும் என்று. ஜெயலலிதா செய்தது மாபெரும் ஊழல் என்கிறது உச்ச நீதிமன்றம். அவர் மரணித்ததால் தண்டனை தவிர்க்கப்படுகிறது. கூட இருந்தவர்கள் சிறைக் கைதியாகியிருக்கின்றனர். ஊழலரசு வளர்த்த, ஊழலில் பெரும் தலைகள் மத்திய அரசிடம் மாட்டியிருக்கிற, அடிக்கடி உடைந்து ஒட்டுகின்ற அந்த அர சியல் கட்சி அதி முகவை இன்னுமா நம்பியி ருக்கிறது தமிழகம்? கேவலம்! அபத்தம்! அரசியல் அசுத்தம்! தமிழகத்தில் எந்தத் தேர்தலிலும் வாக்குச் சேகரி ப்பதற்கே வெட்கி நடக்கின்ற, இப்படி ஒரு கட்சி தமிழகத்தில் இருக்கிறதா என்பதே பலருக்குத் தெரி யாமலிருந்த, தேர்தலில் எந்த இடத்தையும் கைப்பற்றமுடியாத பாஜக இன்று தமிழகத்தில் ஆழ வேரூன்றியிருக்கிறதே! இது யார் செய்த தவறு? ஜெயா என்ற ஒரு பெண்ணால் ஒரு ராஜ்ஜியத்தையும், நூற்றுக்கணக்கான ஆண் அமைச்சர்களையும், தமிழ் நாட்டு மக்களையும், எதிர்க் கட்சிகளையும், எதிர்ப்பு போராட்டங்களையும், மத்திய அரசையும், டாஸ் மாக்குகளையும், ஊழலையும் என அத்தனையையும் ஒரே கோட்டில் கட்டி ஆள முடிந் திருக்கிறது .ஆனால் தற்போது அதிமுகவை இன்றைக்கு மட்டும் ஸ்திரமாக வைத்திருக்க முடியாமல் தள்ளாடுகின்றனர் அங்கிருக்கும் ஜென்மங்கள். இன்று இரவு முடிந்து நாளை விடிந்தால் கட்சி என்னவாகும் என்பதை கட்டிக் காப்பதிலேயே தூக்கம் தொலைத்து மக்களுக்கான அரசியல் ஆக்கம் மறந்து தடுமாறுகின்றனர் அதிமுக பினாமிகள். ஜெயா இருக்கும்போது ஒரு கட்சி அதற்குப் பெயர் இராணுவக் கட்சி. இறந்த பின் இரு கட்சி. அதற்குப் பெயர் ஓபிஎஸ், ஈபிஎஸ் கட்சி. இப்போது 3 கட்சி. அதற்குப் பெயர் சசிகலா கட்சி, மத்திய அரசின் கைப்பாவை கட்சி. நாளை நான்காக உடையும். நாடு நலிவிழந்து போகும்!!! மக்களைப் பற்றி என்ன சிந்தனை இருக்கிறது இவர்களுக்கு? மத்திய அரசைப் பற்றி என்ன கரிசனை இவர்களுக்கு? 105 எம்எல்ஏக் களுடன் எடப்பாடியும், 11 எம்எல்ஏக்களுடன் பன்னீரும், 29 எம்எல்ஏக்களுடன் தினகரனும் என ஆளுக்காள் முட்டை இட்டு குஞ்சு பொரித்து தங்களுடன் கூட்டித் திரியும் மட்ட அரசியலும், மடமைத்தனமான சட்ட மன்றப் பேச்சுகளும் தமிழ்நாட்டில் மிகப்பெரும் கேலிக்கூத்தாகிவிட்டனவே! தானும் படுக்கமாட்டான், தள்ளியும் படுக்கமாட்டான், ஆனால் பாயைச் சுருட்டிப் கக்கத்தில் வைத்திருப்பானாம் என்ற பழமொழி இவர்களுக்காகவே எழுதப்பட்டதுபோல நெறிபிறழாத அரசியல் செய்யும் தமிழகத் தலைமைகள். எங்களுக்கு வாய்ப்புத் தாருங்கள் நாங்கள் ஆண்டு காட்டுகிறோம் என இளைய சமுதாயம் துடிக்கிறது. இப்படித்தான் எங்கள் ஆட்சி முறை என்ற வரை யறை கொண்டு தமிழர் தாயகத்தை தமிழர்தான் ஆள வேண்டும் என நாம் தமிழர் அமைப்பு தவிக்கிறது. மிகச் சிறந்த அரசியல் ராஜ தந்திரங்களை வகுத்து திறனாய்வு செய்து மாபெரும் திட்டங்களை அறிவிக்கிறார் அன்புமணி ராமதாஸ். மேலும் சகாயம் போன்று அப்துல் கலாம் வாழ்ந்த அந்த மண் ணில் இன்னும் எத்தனை தகுதியான பேராளர்கள் இருக்கிறார்கள். அவர்களுக்கு வழிவிட அரசியலுக்கும் மனமில்லை,நோட்டுக்காக ஓட்டுப் போடும் சுட்டு விரலுக்கும் எண்ணமில்லை. உன் மனைவியை இன்னொருவன் ஊடல் கொள்ள உனக்கு இஷ்டமானால், உன் மாநிலத்தை இன்னொரு மாநிலத்தான் ஆள நீ விட்டுக்கொடுத்து விலகி நின்று வேடிக்கை பார் என்பது தமிழகத்தில்தான் ஒலிக்கிறது. அரைகுறை ஆடையாக அம்மணமாய் உனக்கு சோறுபோட்ட விவசாயி வீதியில் கிடக்க, மோடி அவர்களைத் தவிர்த்து மேடையில் அரைகுறையாக ஆடும் நடிகைகளுடன் கூடிப் பேச, பாலை உற்பத்தி செய்வதற்குப் பதில் சாராயத்தை காய்ச்சி அரைத் தமிழ்நாட்டை ஆட வைக்கும் அரசை நீ நம்ப, கலைஞரின் வைரவிழாவை தமிழ்நாட்டின் விடுதலை நாள் போல நீ நினைத்துக் கொண்டாட, ராகுல் காந்தியின் வருகையை மகாத்மா காந்தியின் மறுபிரவேசம் போல் நீ மாலை சூடி மகிழ்விக்க, மதவாதமும் இனவாதமும் மாறி மாறி நீ பேச மத்திய அரசு மாட்டிறைச்சிக்கே தடை போட என எல்லா அவலங்களையும் நீ சுமப்பது யார் செய்த குற்றம்? மானத் தமிழகத்தானே! நீ இனத்தால் ஒன்று படு. மதம் மறந்து அரசியல் எடு. உன் விரல் நுனியில் இருந்து ஆட்சிக்கான மாற்றம் தொடங்கு! மிதிபட்டும் வலி இல்லை உனக்கு! ஏனெனில் வலிக்குமென்று தெரிந்தும் வழிவழியே டாஸ்மார்க் இருக்கு! தரம் கெட்ட அரசைத் தூக்கியெறி! தகர் தடை! தமிழ்நாடு தமிழர் நாடாகட்டும்!


ஸ்ரீ சிவ சக்தி ஸ்ரீ சின்ன கருப்பன் ஆலயம் நேற்று உடைத்து தரைமட்டம்

(எம்.கே.வள்ளுவன்)  மாசாய்,

மாசாய் வட்டாரத்தில் சுமார் 80 ஆண்டு காலம் அருள்பாலித்து வந்த  ஸ்ரீ சிவ சக்தி ஸ்ரீ சின்ன கருப்பன் ஆலயம் நேற்று உடைத்து தரை மட்ட மாக்கப்பட்டது பக்தர்களை பெரும் அதிர்ச்சிக்குள்ளாக்கியது.  ஆலயத்தின் சிலைகள் கண்மூடித்தனமாக தகர்த்தெறியப்படுவதை கண்டு மக்கள் வெகுண்டு எழுந்தனர். நிலைமையை கட்டுப்படுத்த போலீசார் குவிக்கப்பட்டனர்.

இந்த  ஆலயத்தை தற்காக்க கடந்த சனிக்கிழமை மக்கள்  கூடியதைத் தொடர்ந்து ஆலயத்தை உடைப்பதிலிருந்து பின் வாங்கிய நில மேம்பாட்டாளர் நிறு வனம் நேற்று யாருமே எதிர்பார்க்காத வகையில் ஆலயத்தை  உடைத்து தரைமட்டமாக்கியது.பண்டார் ஸ்ரீ ஹாலாம், ஜாலான்  தாசேக்  64 ஐ கடந்து சுமார் அரை கிலோ மீட்டரிலுள்ள லம்சான் செம்பனை தோட்டத்தில் அமைந்திருந்த அந்த அருள்மிகு சிவ சக்தி ஸ்ரீ சின்ன கருப்பன் ஆலயம் ஒரு காலத்தில் சீனர்களின் வழிபாட்டுத் தலமாக இருந்ததாக கூறப்படும் வேளையில் கடந்த 20 ஆண்டுகளாக ஆலயத்தலைவராக மு.மகேந்திரன் பொறுப்பேற்று சேவையாற்றி வந்தார்.

Read More: Malaysia Nanban News paper on 12.1.2018


விரிவுரையாளர் போட்டித் தேர்வு - ஜூலை 15 முதல் விண்ணப்பம்

சென்னை மாவட்டத்தைச் சேர்ந்தோர் தேர்விற்கான விண்ணப்பங்களை சென்னை-35, நந்தனம் அரசு மேல்நிலைப்பள்ளியில் வரும் ஜூலை 15ஆம் தேதி முதல் ஜூலை 30 ஆம் தேதி வரை சனிக்கிழமை உட்பட காலை 10 மணி முதல் மாலை 5.30 மணி வரை பெற்றுக்கொள்ளலாம். போட்டி தேர்வு எழுத விருப்பம் உள்ளோர் ஜூலை 30ஆம் தேதி மாலை 5.30 மணிக்குள் விண்ணப்பங்களை சமர்ப்பிக்க வேண்டும். இவ்வாறு அந்தச் செய்திக்குறிப்பில் தெரிவிக்கப்பட்டுள்ளது.


கோபாலபுரத்தில் திமுக தலைவர் கருணாநிதியை சந்தித்தார் பிரதமர் மோடி

சென்னை: சென்னையில் நடைபெற்ற தினத்தந்தி பவளவிழாவில் பிரதமர் நரேந்திர மோடி கலந்து கொண்டார். பின்னர் எம்.ஆர்.சி நகரில் நடைபெற திருமண விழாவில் அவர் பங்கேற்றார். அதன் பின்னர் கோபாலபுரத்தில் உள்ள திமுக தலைவர் கருணாநிதி இல்லத்திற்கு சென்றார். பிரதமர் நரேந்திர மோடியுடன் ஆளுநர் பன்வாரிவிலால் புரோகித்தும் சென்றார். மேலும் மத்திய  பாதுகாப்பு படை அமைச்சர் நிர்மலா சீதாராமனும் சென்றார். கோபாலபுரம் வந்த பிரதமர் மோடிக்கு பொன்னாடை அணிவித்து மு.க.ஸ்டாலின் வரவேற்றார்.
மேலும் துரைமுருகன் உள்ளிட்ட திமுக நிர்வாகிகளும் மோடியை வரவேற்றனர். பின்னர் திமுக தலைவர் கருணாநிதியுடன் பிரதமர் நரேந்திர மோடி சந்தித்து பேசினார். அவரது உடல்நலம் குறித்து பிரதமர் மோடி சுமார் 15 நிமிடம் பேசினார். மரியாதை நிமித்தமாக இந்த சந்திப்பு நடைபெற்றதாக தகவல்கள் தெரிவிக்கின்றன. பிரதமர் மோடியும், திமுக தலைவர் கருணாநிதியும் முதல்முறையாக சந்தித்து கொண்டனர் என்பது குறிப்பிடத்தக்கது.


அரசாங்க சேவைத் துறையில் முக்கிய தலைகள் உருளும்.

கோலாலம்பூர்,

அரசாங்க சேவைத் துறையில் பிரதமர் ஒருவருக்கு சிலர் உடந்தையாக இருந்ததை நாங்கள் கண்டறிந்துள்ளோம். உலக நாடுகளால் குறை கூறப்பட்ட அந்த பிரதமருக்கு ஊழல் என கருதப்படும் செயல்களுக்கு உடந்தையாக இருந்த அந்த நபர்களை பின்தொடர்வதே எங்களின் நோக்கம். அந்த ‘பெரும் தலை கள்’ உருளும் என்று பிரதமர் துன் டாக்டர் மகாதீர் முகமட் அதிடியாக அறிவித்துள்ளார்.

Read More: Malaysia Nanban Tamil Daily on 12.5.2018


பெண்களுக்கான பளுதூக்கும் போட்டி!

புக்கிட் மெர்தாஜம் பளுதூக்கும் போட்டியில் புக்கிட் மெர்தாஜம் தமிழ்ப்பள்ளியைச் சேர்ந்த மாணவி த. துர்க்காஸ்ரீ தங்கப்பதக்கம் வென்று சாதனைப்படைத்தார்.பினாங்கு மாநில அளவிலான பளுதூக்கும் போட்டி புக்கிட் மெர்தாஜம் தமிழ்ப்பள்ளியில் நடைபெற்றது. இப்போட்டியில் மாணவி துர்க்காஸ்ரீ 45 கிலோ கிராம் எடை கொண்ட போட்டியில் அம்மாணவியை விட வயது முதிர்ந்த மாணவர்களை காட்டிலும் 22.5 எடையை தூக்கி தங்க பதக்கம் வென்றதுடன், அப்பிரிவில் சிறந்த போட்டியாளருக் கான சிறப்பு விருதையும் வென்று தமது பள்ளியான புக்கிட் மெர்தாஜம் தமிழ்ப்பள் ளிக்கும் அவர் பெருமை சேர்த்தார். இந்த பளுதூக்குப் போட்டி நிகழ்வை பினாங்கு மாநில குற்றத்தடுப்பு அறவாரியத் தின் துணைத் தலைவரும், சமூக சேவையா ளருமான டத்தோ கே.ஆர். புலவேந்திரன் அதிகாரப் பூர்வமாக தொடக்கி வைத்தார்.இந்த பளுதூக்கும் போட்டியை ஏற்பாடு செய்த மாஸ்டர் தனசிங்கம் மணியம் குறிப் பிடுகையில்,நாட்டில் உள்ள 14 மாநிலங்களில் பினாங்கு மாநிலத்தில் மட்டும் இந்தியப் பெண்கள் பளுதூக்கும் போட்டியில் பயிற்சி பெறுவதற்கான மையம் புக்கிட் மெர்தாஜம் தமிழ்ப்பள்ளி வழங்கி யிருப்பதாக குறிப் பிட்ட அவர், அப்பயிற்சி மையத்தில் போதிய பயிற்சி வழங்க பொருளாதார சிக் கல் களை எதிர்நோக்குவதாக குறிப்பிட்டார். அதனை களைய போதிய உதவிகளை வழங்க முன் வந்தால் அதனை மனம் முவந்து ஏற்பதுதான்,அதிகமான இந்திய இளம் பெண்களை பளுதூக்கும் போட்டியில் பங்கெடுக்க செய்து சாதனை புரிய வைக்க முடியும் என்று அவர் நம்பிக்கை தெரிவித்தார்.


அரசுமுறை பயணத்திற்கு நடுவே நடிகை பிரியங்கா சோப்ராவை சந்தித்த மோடி!

பெர்லின் நாற்பது நாட்களாக டெல்லியில் போராடிய விவசாயிகளை சந்திக்க மறுத்த பிரதமர் மோடி, ஜெர்மனியில் அரசு முறை சுற்றுப் பயணமாக சென்ற போதிலும், அங்கு நடிகை பிரியங்கா சோப்ராவுடன் சந்தித்து பேசியுள்ளது ஆச்சரியம் ஏற்படுத்தியுள்ளது. வர்த்தகம், முதலீடு மற்றும் பொருளாதார உற வுகளை மேம்படுத்தும் நோக்கில் பிரதமர் நரேந்திர மோடி, ரஷியா, பிரான்ஸ், ஜெர்மனி, ஸ்பெயின் ஆகிய நாடுகளில் 6 நாட்கள் அரசுமுறை சுற்றுப் பயணம் மேற்கொண்டுள்ளார் என பிரதமர் அலுவலகம் அறிவித்துள்ளது. ஆனால் ஜெர்மனியில் இன்று பிரியங்கா சோப்ராவுடன் பிரதமர் சந்தித்து பேசியுள்ளார். இதை மகிழ்ச்சியோடு பிரியங்கா சோப்ரா, தனது சமூக வலைத் தள பக்கங்களில் பகிர்ந்துள்ளார். யதேர்ச்சையாக சந்திக்க நேரம் கிடைத்ததாக அவர் குறிப்பிட்டுள்ளார். டெல்லியில் தமிழக விவசாயிகள் நிர்வாண போராட்டம் வரை நடத்திப் பார்த்தும் மோடி அவர்களை சந்திக்கவில்லை. ஆனால் அரசுமுறை பயணத்தின்போது யதேர்ச்சையாக நடிகை பிரியங்கா சோப்ராவுடன் மட்டும் சந்திப்பு நடத்த அவருக்கு நேரம் கிடைத்துள்ளதே என ஆச்சரியப்படுகிறார்கள் மக்கள். நாடு முழுக்க மாட்டிறைச்சி தடை விவகாரம் கொந்தளிப்பை ஏற்படுத்தியுள்ள நிலையில் மோடி இவ்வாறு அதைபப்பற்றி கருத்து கூறாமல் நடிகையோடு உரையாடிக்கொண்டிருந்தது விமர்சனங்களை ஏற்படுத்தியுள்ளது. இது ஒருபக்க விமர்சனம் என்றால், பிரதமர் முன்னிலையில், கால் மேல் கால்போட்டு ஒரு பிரஜை அமர்வதா என்ற வாதமும் எழுந்துள்ளது. நடிகை காஜோல் டெல்லியில் பிரதமரை முன்பு ஒருமுறை சந்தித்தபோது இப்படி கால் மேல் கால்போட்டுதான் அமர்ந்திருந்தார் என்பது குறிப்பிடத்தக்கது.


நாட்டை செல்லரிக்கும் ஊழல்வாதிகளை விடாதீர்கள்.

(பி.எம்.குணா) காப்பார், நாட்டின் பொருளாதாரத்தை செல்லரிக்கக்கூடிய ஊழல்வாதிகளை அடையாளம் கண்டு, அவர்களின் நடவடிக்கையை வேரறுப்பதில் பொது மக்கள் உத விட வேண்டும் என்று மலேசிய ஊழல் தடுப்பு ஆணையத்தின் தலைவர் டத்தோ ஸூல்கிப்ளி அகமட் வலியுறுத்தினார். நேற்று காப்பார் வட்டார இந்தியர் களுடன் நடத்தப்பட்ட நோன்புப் பெருநாள் பொது உபசரிப்பில் அவர் இதனை வலியுறுத்தினார். இந்நிகழ்வில் முதியோர்களுக்கு பெருநாள் அன்பளிப்புகள் வழங்கப்பட்டன. மக்களுக்காக அரசாங்கம் வழங்கும் நிதியை மக்க ளிடமே கொண்டு சேர்க்காத மக்கள் பிரதிநிதிகளுக் கெதிராக மலேசிய லஞ்ச ஒழிப்பு ஆணையத்திடம் இந்தி யர்கள் தயக்கமோ அச்சமோ இன்றி புகார் செய்ய வேண்டும் என்று அதன் ஆணையர் டத்தோ ஸுல்கிப்ளி அகமட் அறிவுறுத்தினார். வேண்டாம் லஞ்சம், வேண் டாம் லஞ்சம், வேண்டாம் லஞ்சம் என்று இந்தியர்கள் உறுதி மொழி எடுத்துக்கொள்ள வேண்டும். இனி, யாராவது லஞ்சம் கேட்டால் அல்லது கொடுத்தால் மலேசிய லஞ்ச ஊழல் தடுப்பு ஆணையத் தின் தலைவர் டத்தோ ஸுல்கிப்ளி அகமட்டிடம் புகார் செய்வோம் என்று துணிந்து அவர்களிடம் கூறுங்கள் என்று அவர் நினைவுறுத்தினார். அரசாங்க மானியங்களில் முறைகேடுகள் நடப்பதை இந்தியர்கள் இனி வேடிக்கை பார்க்கக் கூடாது. இந்தியர்களுக்கு கிடைக்க வேண்டிய நியாயமான நிதி உதவிகளை தடுக்கவோ, பறித்துக்கொள்ளவோ முயற்சிக் கும் மக்கள் பிரதிநிதிகள் குறித்து எங்களிடம் அச்சமின்றி புகார் செய்யுங்கள். அந்த பிரதிநிதிகள் அரசாங்க மானியங்களில் கைவைப்பதை மலேசிய ஊழல் தடுப்பு ஆணையம் இனியும் விட்டு வைக்காது என்று அவர் கூறினார். வர லாற்றில் முதல் தடவையாக காப்பார் வட்டார இந்தியர்களுடன் இந்த நோன்புப் பெருநாள் திறந்த இல்ல உபசரிப்பை ஆணையம் நடத்துவதில் பெரும் மகிழ்ச்சி கொள்கிறோம். இந்தியர்களுக்கு என நோன்புப் பெருநாள் திறந்த இல்ல உபசரிப்பு நடத்துவது இதுவே முதல் தடவையாகும். நேற்று நடைபெற்ற காப்பார் வாழ் இந்தியர்களுடனான நோன்பு திறந்த இல்ல உபசரிப்பில் ஆயிரத்திற்கும் மேற்பட்டோர் கலந்துகொண்ட இந்த நிகழ்ச் சியில் 400 மாணவர்களுக்கும், 350 முதியோர்களுக்கும், நோன்புப் பெருநாள் அன்பளிப்பு வழங்கப்பட்டது. மேலும், 700 பேருக்கு மளிகைப் பொருட்கள் அன்பளிப்பாக வழங்கப்பட்டன.


கடவுளை தேடி அலையாதே

“நீங்கள் கடவுளைப் பார்த்திருக்கிறீர்களா? ஒரு ஆஸ்திகரிடம் ஒரு நாத்திக நண்பர் கேட்டார். அதற்கு ஆஸ்திகர், “நீங்கள் உங்களுடைய இருதய துடிப்பை எப்போதாவது கண்டிருக்கிறீர்களா?” என்றார். அதற்கு அவர், “நான் பார்த்ததில்லை,” என்றார். மீண்டும் ஆஸ்திகர் அவரிடம், “இருதய துடிப்பை நீங்கள் உணர்ந்திருக்கிறீர்களா?” என்று கேட்டார். அதற்கு அவர், “ஆம், என் நெஞ்சிலே கை வைக்கும் போதெல்லாம் என் இருதயம் துடிப்பதை உணருகிறேன்,” என்றார். “இதுபோல்தான் ஆண்டவரும், அவரை நாம் கண்டதில்லை. ஆனால் அவரை உணருகிறோம். அவரை ருசிக்கிறோம். அவர் காணப்படாதவராக இருந்தாலும் மெய்யானவராய், உணரப்படக் கூடியவராய் இருக்கிறார். அவரே செயல்களை செய்யத் தூண்டுகிறார். நம்மை அருமையாக வழிநடத்துகிறார். கஷ்டம் வரும்போது தேற்றி ஆற்றுகிறார்,” என்றார். கடவுள் நமக்குள்ளேயே இருக்கிறார். அவரைத் தேடி வேறு எங்கும் அலைய வேண்டாம்.


நஸ்ரிக்கு இன்று மதியம் வரையில் காலக்கெடு!

தங்களுக்கு இடையிலான விவாதத்திற்கான ஏற்பாட்டை இன்று நண்பகலுக்குள் செய்யு மாறு முன்னாள் பிரதமர் துன் டாக்டர் மகாதீர் முகமட் சுற்றுலா பண்பாட்டு அமைச்சர் டத்தோஸ்ரீ நஸ்ரி அப்துல் அஸிஸுக்கு அவகாசம் அளித்துள்ளார். வரும் சனிக்கிழமை கோலகங்சாரில் மாரா அறிவியல் கல்லூரி யில் நடைபெறுவதாக இருந்த உத்தேச விவாதத்திற்கு போலீஸ் கடந்த திங்களன்று அனுமதி மறுத்துள்ளது குறிப்பிடத்தக்கது. பொது அமைதி, உத்தேச விவாதம் தொடர்பான மக்களின் ஆட்சேபங்கள், அதற்கு எதிரான போலீஸ் புகார்கள் உள்ளிட்ட பல்வேறு அம்சங்களை கருத் தில் கொண்டு பேரா போலீஸ் அனுமதி வழங்க மறுத்துள்ளது. இந்த விவாதத்தை நஸ்ரி, தனது சொந்த நாடாளுமன்றத் தொகுதியான பாடாங் ரெங் காஸில் வைத்து இருக்கலாம். அங்குதான் இந்த விவாதத்தை நடத்துவதற்கு நஸ்ரி முதலில் பரிந்துரைத்தார். ஆனால், திடீரென்று நஸ்ரி, ஏன் மாரா அறி வியல் கல்லூரிக்கு இடம் மாற்றினார் என்று மகாதீர் வினவினார். என்னைப் பொறுத்தவரையில் அந்த விவாதம் நடத்தப்பட வேண்டும். எதனையும் மறைக்கக் கூடாது. பி.எம்.எப். ஊழல் உட்பட அவர்களால் எழுப்பப் படும் எந்தவொரு கேள்விக்கும் என்னால் பதில் சொல்ல முடியும்.எனவே, நஸ்ரிக்கு இன்று புதன் கிழமை மதியம் வரையில் காலக்கெடு வழங்குகிறேன். விவாதத்திற்கான ஏற்பாடுகளை விரைந்து கவனிக்குமாறு நஸ்ரியை கேட்டுக் கொள்கிறேன் என்றார் மகாதீர்.


கண்திருஷ்டி கழிக்க சன்னி லியோன் ஃப்ளெக்ஸ்! விவசாயியின் கில்லாடி டெக்னிக்

அமோக விளைச்சலால் கண்திருஷ்டி படுவதாகக் கூறி, நடிகை சன்னி லியோன் படத்தை தனது வயலில் வைத்து, பார்ப்பவர்களை அதிரவைத்துள்ளார், ஆந்திர மாநிலம் நெல்லூரைச் சேர்ந்த விவசாயி செஞ்சு ரெட்டி.
ஆந்திர மாநிலம் நெல்லூரைச் சேர்ந்த விவசாயி செஞ்சு ரெட்டிக்கு ஏராளமான நில புலன்கள் இருந்தன. விளைச்சலும் அமோகம். இதனால், அக்கம்பக்கத்த வர் கண்படுவதாக செஞ்சு ரெட்டி அஞ்சினார். 'என்ன செய்யலாம்' என்று யோசித்தவருக்கு சட்டென்று சன்னி லியோன் நினைவுக்கு வந்தார். சிவப்பு பிகினி உடையில் உள்ள சன்னி லியோன் படத்துடன், 'ஏய்.. என்னைப் பார்த்து பொறாமைப்படாதீர்கள்' என்று தெலுங்கில் எழுதப்பட்ட வாசகத்துடன் ஃப்ளெக்ஸ் ஒன்றைத் தயார்செய்தார். பின்னர், அதைத் தன் நிலத்தில் வைத்தார்.

இப்போது, அந்தப் பகுதி வழியாகச் செல்பவர்களின் கண்கள் விவசாய நிலத்தின் மீது போவதில்லையாம். எல்லாம் சன்னி லியோன் பார்த்துக்கொள்வதாக செஞ்சு ரெட்டி நம்புகிறார். இதுகுறித்து செஞ்சு ரெட்டி கூறுகையில், 'எனக்கு 10 ஏக்கர் நிலம் உண்டு. நிலத்தின் வழியாகச் செல்பவர்கள் கண்திருஷ்டி படுவதாக எனக்குள் எண்ணம் எழுந்தது. அதனால்தான் இப்படி ஒரு ஃப்ளெக்ஸ் வைத்தேன். இப்போது, என் பயிர்கள்மீது அவர்களின் பார்வை போவ தில்லை' என்கிறார்.

விவசாய நிலங்களில் கண்திருஷ்டி பொம்மையை வைப்பது விவசாயிகளின் வழக்கம். இந்த ஆந்திர விவசாயி, நடிகை சன்னி லியோன் ஃப்ளெக்ஸ் வைத்து மீடியாக்களின் கவனத்தை ஈர்த்துள்ளார்.


ட்ரம்பின் அதிரடி நடவடிக்கை..!

கடந்த மாதம் 20ஆம் திகதி அமெரிக்காவின் புதிய அதிபராக பொறுப்பேற்றுள்ள டொனால்ட் ட்ரம்ப் பல அதிரடியான திட்டங்களை முன்னெடுத்துள்ளார். அத்துடன், பல உலக நாடுகளின் தலைவர்களுடனும் டொனால்ட் ட்ரம்ப் தொலைபேசி ஊடாக பேச்சுவார்த்தை நடத்தி வருகின்றார். அந்தவகையில், அவுஸ்திரேலிய பிரதமருடன், அண்மையில் தொலைபேசியில் ட்ரம்ப் உரையாடியிருந்தார்.எனினும், இந்த உரையாடல் சுமூகமற்ற முறையில் முடிவடைந்துள்ளதாக சர்வதேச ஊடகங்கள் வெளியிட்டிருந்த செய்தியில் தெரிவிக்கப்பட்டிருந்தது. இதனையடுத்து அவுஸ்திரேலியாவில் அகதிகளாக தடுத்து வைக்கப்பட்டுள்ள இலங்கையர்கள் உள்ளிட்ட பலர் அமெரிக்காவுக்கு செல்ல முடியாத நிலை ஏற்பட்டுள்ளதாக தெரிவிக்கப்படுகின்றது.அவுஸ்திரேலியாவில் தடுத்து வைக்கப்பட்டுள்ள இலங்கை உள்ளிட்ட நாடுகளை சேர்ந்த அகதிகளை அமெரிக்காவில் குடியேற்றுவதற்கு முன்னாள் ஜனாதிபதி பராக் ஒபாமா உடன்படிக்கை ஒன்றை ஏற்படுத்தியிருந்தார். எனினும், அமெரிக்காவின் புதிய ஜனாதிபதியாக பொறுப்பேற்றுள்ள ட்ரம்பின் அகதிகள் கொள்கை , குறித்த உடன்படிக்கையினை கேள்விக்கு உட்படுத்தியிருப்பதாக சர்வதேச ஊடகங்கள் செய்தி வெளியிட்டுள்ளன. இதேவேளை, அவுஸ்திரேலிய பிரதமருடனான நேற்றைய உரையாடலின் போது, குறித்த உடன்படிக்கை தொடர்பில் மீளாய்வு செய்யப்பபோவதாக ட்ரம்ப் தெரிவித்திருந்தமையும் குறிப்பிடத்தக்கது.


பெரிய குப்பையே நீங்கதான்.. உங்களை அள்ளுவதுதான் சரியான கிளீன் இந்தியா.

திண்டுக்கல்

"நாட்டில் இருக்கிற எல்லா குப்பையும் அள்ளிட்டீங்களா? நாட்டின் மிகப்பெரிய குப்பைகளே நீங்கள்தான். உங்களை அள்ளுவதுதான் சரியான கிளீன் இந்தியா" என்று சீமான் பிரதமர் மோடியை சரமாரியாக விமர்சித்துள்ளார்.

திண்டுக்கல் தொகுதியில் நாம் தமிழர் கட்சி வேட்பாளர் மன்சூரலிகானுக்காக அக்கட்சியின் ஒருங்கிணைப்பாளர் சீமான் வாக்கு சேகரித்து பிரச்சாரம் செய்தார். அப்போது சீமான் பேசியதாவது: "ராகுல் காந்தி என்ன சொல்றார், நீட் தேர்வை ரத்து செய்வோம் என்று, ஆனால் கொண்டு வந்தது யார்? இவங்கதானே? நாட்டை பாதுகாப்பதே நாங்கள்தான் என்கிறார் மோடி. ஆனால் நாட்டையே இவர்களிடம் இருந்து பாதுகாப்பது யார்?

கிளீன் இந்தியா' கொண்டு வந்தாங்க? நாட்டில் இருக்கிற எல்லா குப்பையும் அள்ளிட்டீங்களா? நாட்டின் மிகப்பெரிய குப்பைகளே நீங்கள்தான். உங்களை அள்ளுவதுதான் சரியான கிளீன் இந்தியா. இந்த திட்டத்துக்கு பேர் என்ன தெரியுமா? ஸ்வச் பாரத்... மிச்ச பாரத்தை என்ன செய்வீங்க.. வித்து தின்னு டுவீங்க.

கிளீன் இந்தியான்னா என்ன அர்த்தம் தெரியுமா? ஆறு, மலை, ஏரி குளம் இது எல்லாத்தையும் வித்துறதுதான். ஐயா மோடி, இங்க ஏரி, குளம் எல்லாம் இருந்துச்சே இப்போ எங்கே என்று கேளுங்க. அதுக்கு, "நாங்க சொன்னதை நீங்க கவனிக்கலையா, கிளீன் இந்தியான்னுதானே சொன்னோம். எல்லாத்தை யும் துடைச்சு சுத்தமா வெச்சிருக்கோம் பாருங்க" என்பார்.

உண்மையிலேயே எதுதான் தூய இந்தியா? சாதி மதம் இல்லாத... இந்த கோயிலுக்கு இவன் போகக்கூடாது, இந்த குளத்தில் இவன் குளிக்க கூடாது என்று பிறப்பின் அடிப்படையில் ஏற்றத்தாழ்வு இல்லாத சமத்துவம் அற்ற சமூகத்தை தகர்ப்பதுதான் தூய இந்தியா. ரபேல் விவகாரத்தில் ஒரு ஃபைலை பாதுகாக்க தெரியலன்னா, எப்படி இந்த நாட்டு மக்களை இவங்க பாதுகாப்பார்கள்? இவ்வளவு பெரிய துணை கண்ட நாடான இந்தியா, ஒரு மாநில அளவுகூட இல்லாத பிரான்ஸ்கிட்ட போர் விமானம் வாங்குது.

பீரங்கியை ஒரு நாட்டில இருந்து வாங்குற.. துப்பாக்கியை ஒரு நாட்டில இருந்து வாங்குற.. அப்படின்னா நீ எதைதான் படைப்பாய். எல்லாத்திலயும் மேட் இன் ஜப்பான், மேட் இன் ரஷ்யா, மேட் இன் அமெரிக்கா, என் நாடு மட்டும் மேக் இன் இந்தியாவாக இருக்கு? அப்படின்னா நீ என்னத்த தான் தயாரிப்பே? ஊதுவத்தி, சாம்பிராணியையா?" என்று கேள்வி எழுப்பினார் .


ஜல்லிக்கட்டை ஆதரிப்போம்! 200க்கும் மேற்பட்டோர் பத்துமலையில் திரண்டனர்

கோலாலம்பூர், ஜன.20- தமிழர்களின் பாரம்பரிய விளையாட்டுகளில் ஒன்றான ஜல்லிக்கட்டை ஆதரிக்கும் வகையில் இங்குள்ள 200க்கும் மேற்பட்ட தமிழகத் தொழிலாளர்கள் பத்துமலையில் ஒன்று திரண்டனர். தமிழகத்தில் ஜல்லிக்கட்டுக்காக அவசர சட்டம் இயற்ற வேண்டும், தமிழகத்தில் ஜல்லிக்கட்டை நடத்துவதற்கான உத்தரவாதத்தை மாநில அரசும் மத்திய அரசும் அளிக்க வேண்டுமென ஆங்காங்கே போராட்டம் நடத்தப்பட்டு வருகிறது. இளைஞர்கள், கல்லூரி மாணவர்கள் என பல்லாயிரக் கணக்கானோர் ஜல்லிக்கட்டை ஆதரித்து தமிழகத்தில் பல நகரங்களிலும், மாவட்டங்களிலும் போராட்டத்தில் இறங்கியுள்ளனர். அந்த வகையில், நாங்கள் அண்டை நாடுகளில் வேலை செய்து கொண்டிருந்தாலும் எங்களின் சிந்தனை தமிழகத்தின் மீதும் ஜல்லிக்கட்டின் மேல் உள்ள தடையை உடைக்க வேண்டும் என்றும்தான் உள்ளது. அதனால் தமிழர்களின் பாரம்பரியமான ஜல்லிக்கட்டை ஆதரித்து நேற்று பத்துமலையில் கூடியதாக தமிழகத் தொழிலாளர்கள் முழக்க மிட்டனர். மேலும் தமிழகத்தில் போராட்டத்தில் இறங்கியுள்ள மாணவர்களில் சிலரை போலீசார் அடித்து இழுத்துச் சென்று கைது செய்துள்ளனர். மேலும் கைது செய்யப்பட்டவர்களை காவல் நிலையத்தில் வைத்து கண்மூடித் தனமாக அதிகாரிகள் தாக்கும் காட்சிகள் சமூக வலைத்தளங்களில் பரவி வருகின்றன. இதனை நாங்கள் வன்மையாக கண்டிக்கிறோம். இதுபோன்ற செயல்களை உடனடியாக அரசு அதிகாரிகள் நிறுத்த வேண்டும் என்றும் இங்கு நடைபெற்ற போராட்டத்தில் கலந்து கொண்டவர்கள் தெரிவித்தனர். காலை 10 மணிக்கு பத்துமலை ஆலயத்தில் திரண்ட 200க்கும் மேற்பட்டவர்கள் நண்பகல் 12 மணி வரை போராட்டத்தில் ஈடுபட்டனர். எந்த ஆர்ப்பாட்டமுமின்றி அமைதியான முறையில் அவர்கள் போராட்டத்தை நடத்தினர். மேலும் ஜல்லிக்கட்டை ஆதரிக்கும் வகையில் பதாகைகளையும் ஏந்தி போராட்டத்தைத் தொடர்ந்தனர். ஆலயத்திற்கு வந்திருந்த பக்தர்களும் சுற்றுப்பயணிகளும் இவர்களுக்கு ஆதரவு தெரிவிக்கும் வகையில் முழக்கமிட்டுச் சென்றனர். தமிழகத்தில் ஜல்லிக்கட்டின் மீது உள்ள தடையை உடைக்க தமிழகம் உட்பட பல நாடுகளில் உள்ள தமிழர்கள் போராட்டத்தில் குதித்துள்ளனர். இந்த கூட்டங்கள் நியாயத்திற்காக கூடுகின்றனர். போராட்டத்தில் இறங்கியுள்ள ஒட்டுமொத்த மக்களின் கோரிக்கைக்கு முறையான பதில் கிடைக்க வேண்டும். சுப்ரீம்கோர்ட்டின் தடையை நீக்கி தமிழர்களின் பலத்தை நாங்கள் காட்டுவோம் எனவும் கூட்டத்தில் கலந்து கொண்ட தமிழகத் தொழிலாளர்கள் தெரிவித்தனர்.


காவிரிக்காக தமிழக எம்.பி-க்கள் ராஜினாமா செய்ய வேண்டும்

திருச்சியில் நேற்று விடுதலைச் சிறுத்தைகள் கட்சியின் வழக்கறிஞர்கள் அணி நிர்வாகிகள் ஆலோசனைக் கூட்டம் நடைபெற்றது. இந்தக் கூட்டத்தில் கலந்துகொண்ட திருமாவளவன், வரும் பார்கவுன்சில் தேர்தலில் அக்கட்சியின் சார்பில் போட்டியிடும் வேட்பாளர்களான பார்வேந்தன் உள்ளிட்டோரின் வெற்றிக்காகப் பாடுபடுவது உள்ளிட்டவற்றை விவாதித்தார். அடுத்து இனி விடுதலைச் சிறுத்தைகள் கட்சியின் வழக்கறிஞர்கள் அணி, சமத்துவ வழக்க றிஞர்கள் சங்கம் என அழைக்கப்படும் என மேடையில் அறிவித்தார்.

முன்னதாக பத்திரிகையாளர்களைச் சந்தித்த திருமாவளவன்,``நியூட்ரினோ திட்டம் வேண்டாம் என்று விவசாயிகள் சொன்னார்கள். இந்தத் திட்டத்துக்கு அனுமதி வழங்கப்படாது எனத் தமிழக அரசும்  கூறியது. ஆனால், இப்போது மத்திய அரசு, மக்களை, இயற்கை வளத்தையும் பேரழிவுக்குள்ளாக்கும் நியூட்ரினோ திட்டத்தை செயல்படுத்த முடிவுசெய்துள்ளது. மத்திய அரசின் இந்த முடிவுக்கு எதிராக விடுதலைச் சிறுத்தைகள் சார்பில் தேனியில் ஆர்ப்பாட்டம் நடைபெற உள்ளது. அந்த ஆர்ப்பாட்டத்தில் நானும் கலந்துகொள்கிறேன். இதேபோல், தமிழகத்தில் மத்திய அரசு செயல்படுத்த துடிக்கும் ஹைட்ரோ கார்பன் திட்டத்துக்கு எதிராக வரும் 27-ம் தேதி தஞ்சை மாவட்டம் அம்மாபேட்டையில் உண்ணாவிரதப் போராட்டம் நடக்கும் என்றார்.

காவிரி விவகாரத்தில் உச்சநீதிமன்றம், காவிரி மேலாண்மை வாரியம் அமைத்திட விதித்த கெடு முடிவதற்கு இன்னும் சில தினங்களே உள்ளன. ஆனால், காவிரி மேலாண்மை வாரியம் அமைக்க மத்திய அரசு எந்த நடவடிக்கையும் எடுத்ததாகத் தெரியவில்லை. காவிரி மேலாண்மை வாரியம் அமைக்காவிட்டால், மத்திய அரசு மீது நீதிமன்ற அவமதிப்பு வழக்கு தொடர வேண்டும் என்று திமுக செயல் தலைவர் மு.க.ஸ்டாலின்  கூறியுள்ளார். அதே கருத்தை நானும் வலியுறுத்துகிறேன். காவிரி மேலாண்மை வாரியம் அமைக்காவிட்டால் அ.தி.மு.கவைச் சேர்ந்த 50 எம்.பி-க்கள் உள்பட தமிழகத்தைச் சேர்ந்த எம்.பி-க்கள் ராஜினாமா செய்ய வேண்டும்.

அப்படிச் செய்தால் அரசியல் அமைப்புச் சட்டத்தில் தாக்கத்தை உண்டாக்கும். அது அரசியல் சட்டத்திற்குச் சவாலாக இருக்கும். உலகளவில் இதுகுறித்த விவாதங்கள் உண்டாகும். உள்ளாட்சித் தேர்தல் நடத்தாததை காரணம் காட்டி தமிழகத்துக்குத் தர வேண்டிய ரூ.1,950 கோடியை மத்திய அரசு தராமல் இருப்பது கண்டனத்துக்கு உரியது.  தமிழக அரசு உள்ளாட்சி தேர்தலை உடனே நடத்த முன்வர வேண்டும். தமிழகத்தில் காவலர்கள் தற்கொலை செய்து கொள்ளும் சம்பவங்கள் அதுகரித்துள்ளன. இது தொடர்பாக விசாரணை ஆணையம் அமைக்க வேண்டும். காவலர் சங்கம் அமைக்க அனுமதிக்க வேண்டும். போலீஸாருக்கு 8 மணி நேரம் வேலை என்பதை உறுதிப்படுத்த வேண்டும்' என்றார்.


வாய்ப்பை நழுவ விட்ட 470 இந்திய மாணவர்கள்.  துணை அமைச்சர் சிவராசா வருத்தம்.

(பார்த்திபன் நாகராஜன் / ஆர். குணா) கோலாலம்பூர்,

மாராவில் (எம்ஆர்எஸ்எம்) கல்வி பயிலக் கிடைத்த வாய்ப்பை 470 இந்திய மாணவர்கள் வீணடித்து விட்டனர் என்று புறநகர் மேம்பாட்டுத்துறை துணை யமைச்சர் சிவராசா இராசையா நேற்று கூறினார். மாரா எனப்படும் அறிவியல் கல்லூரியில் 10% மலாய்க்காரர்கள் அல்லாத மாணவர்களுக்கு வாய்ப்பு வழங்கப்படும் என நம்பிக்கைக் கூட்டணி தனது தேர்தல் கொள்கை அறிக்கையில் கூறியிருந்தது.கடந்த பொதுத் தேர்தலில் நம்பிக்கைக் கூட்டணி வெற்றி பெற்று ஆட்சியைப் பிடித்த பிறகு இந்த வாக்குறுதியை நிறைவேற்றுவதற்கான முயற்சிகள் மேற்கொள்ளப்பட்டன.

Read More: Malasyia Nanban Tamil Daily on 23.3.2019


ஸ்டெர்லைட் ஆலையை நிரந்தரமாக மூட வேண்டும்- மு.க.ஸ்டாலின் வலியுறுத்தல்

'ஸ்டெர்லைட் ஆலை விரிவாக்கத்திற்கு அனுமதி வழங்கக் கூடாது. மக்களின் உயிரைக் காவு வாங்கி, மண்ணைப் பாழ்படுத்தும்  ஸ்டெர்லைட் ஆலையை நிரந்தரமாக மூட அரசு நடவடிக்கை எடுக்க வேண்டும்” என தி.மு.க. செயல் தலைவர் ஸ்டாலின் வலியுறுத்தியுள்ளார்.

இது தொடர்பாக அவர் இன்று வெளியிட்டுள்ள அறிக்கையில், “தூத்துக்குடியில் அமைந்துள்ள ஸ்டெர்லைட் தாமிர ஆலையால், அந்த மாவட்ட மக்களும் அந்த மண்ணும் கடும் அபாயத்தைச் சந்தித்துக்கொண்டிருப்பதை அரசுக்கு எச்சரிக்கும் வகையில் பொதுமக்கள் ஒன்று திரண்டு வலிமையுடன் போராடி வருகிறார்கள். தன்னெழுச்சியான அவர்களின் வாழ்வுரிமைப் போராட்டத்துக்கு, திராவிட முன்னேற்றக் கழகம் தார்மீக ஆதரவைத் தெரிவித்துக்கொள்வ துடன், ஸ்டெர்லைட் ஆலையினால் ஏற்படும் பேராபத்துகளை உடனடியாக அரசாங்கம் தீவிர கவனத்தில்கொள்ள வேண்டும் என கேட்டுக்கொள்கிறேன்.

எந்த ஒரு வளர்ச்சித் திட்டமும் சுற்றுச்சூழலை மாசுபடுத்திக் கெடுக்காத வகையில் அமைக்கப்பட வேண்டும் என்பதை சட்டங்கள் வலியுறுத்தும் நிலையில், ஸ்டெர்லைட் ஆலையின் கழிவுகளால் தாமிரபரணி ஆறும், அதனால் பயன்பெறக்கூடிய விளைநிலங்களும் பாழ்பட்டுக் கிடப்பதோடு, தூத்து க்குடி மாவட்டத்தில் உள்ள மக்களின் உயிருக்கும் உலைவைக்கும் வகையில் புற்றுநோய், தோல்நோய் உள்ளிட்ட அபாயகரமான நோய்களை உருவாக்கி வருகிறது.  இந்த ஆலையினால், நிலத்தடி நீரில் தாமிரம், ஆர்சனிக், ஃபுளோரைடு, குரோம் உள்ளிட்ட நச்சுப்பாதிப்புகள் கலந்துள்ளன.  நிலத்தடி நீர் பாழ்பட்டதால் மண் பாதிப்படைந்து, மக்களின் உயிர்ப்பலி தொடர்கிறது.

இதைக் கூர்ந்து கவனித்து, கடும் நடவடிக்கை எடுக்கவேண்டிய மாசுக் கட்டுப்பாட்டுத்துறை உரிய முறையில் செயல்படாத காரணத்தால், இந்த மாவட்டத்தைச் சேர்ந்த பெரியவர்கள், பெண்கள், குழந்தைகள் உள்ளிட்ட பலரும் புற்றுநோய்க்குள்ளாகி, தமிழகத்தின் பல பகுதிகளிலும் உள்ள மருத்து வமனைகளில் உயிருக்குப் போராடிக்கொண்டிருக்கும் கொடூரமும் தொடர்கிறது.

இந்த நிலையில், ஸ்டெர்லைட் ஆலையின் விரிவாக்கத்திற்கு எவ்வித அனுமதியும் வழங்கக் கூடாது என வலியுறுத்துவதுடன், தற்போது செயல்படும் ஆலையின் விதிமீறல்கள்மீது உடனடி நடவடிக்கையை மேற்கொள்ளவேண்டிய அவசர அவசியத்தையும் உணர்த்துகிறேன். தூத்துக்குடி மற்றும் அருகில் உள்ள மாவட்டங்களின் மண்ணுக்கும் மக்களுக்கும் ஸ்டெர்லைட் ஆலையால் தொடர்ந்து ஆபத்து நீடிக்குமேயானால், அந்த ஆலையை நிரந்தரமாக மூடு வதற்கு நடவடிக்கை எடுக்க வேண்டும் எனவும் ஆட்சியாளர்களை வலியுறுத்திக் கேட்டுக்கொள்கிறேன். மக்களின் உயிரைக் காவு வாங்கி, மண்ணைப் பாழ்படுத்தும் கேடான செயல்பாடுகளை அரசு உடனடியாக முடிவுக்குக் கொண்டுவர வேண்டும்'' என வலியுறுத்தியுள்ளார்.


நீங்கள் செய்வது சர்வாதிகாரம் !'-யூடியூப் தலைமையகத்திலேயே பெண்ணின் துப்பாக்கிக் கலகம்

அமெரிக்காவில் செவ்வாய்  மதியம் ...சான்  ப்ருனோ என்ற இடத்தில் அமைந்துள்ள யூடியூப் தலைமையகத்தில் மூன்று துப்பாக்கிக் குண்டுகள் வெடி க்கும் சத்தம் கேட்கிறது. முதலில் அதனை பலூன் வெடிக்கும் சத்தம் என்று அங்கிருப்பவர்கள் நினைக்க , பின்னர்  சிலர் அலறல் கேட்டு அதிர்ச்சிய டைந்தனர்.

அமெரிக்காவின் கொடூர எதிரியாக மாறியிருக்கும் இந்தத் தூப்பாக்கிச் சூடு கலாசாரம், மீண்டும் ஒருமுறை அரங்கேறியிருக்கிறது. இந்த முறை மேலும் அதிர்ச்சியடை வைத்தது என்னவென்றால், அந்தத்  துப்பாக்கிச் சூட்டை நடத்தியது ஒரு பெண்.  யூடியூப்பில்  பல சேனல்களை நடத்திவந்த இந்தப் பெண்மணி,  அந்த நிறுவனம் தனக்கு அதிகம்  பார்வையாளர்கள் கிடைக்காத வண்ணம், தன் யூடியூப் கணக்குகளை முடக்குகிறது என்ற குற்றம்சாட்டு டன்,  யூடியூப் நிறுவனத்தின் மீது கடும் வெறுப்பில் இருந்திருக்கிறார். அந்தத் கோபத்தில் இந்தத்  துப்பாக்கிச் சூட்டை நடத்தியிருக்கலாம் என்று அமெரிக்கா காவல்துறை சந்தேகிக்கிறது. மேலும், அவர் தன்னைத்தானே சுட்டுக்கொண்டு தற்கொலை செய்துகொண்டார் என்று தெரிவித்துள்ளது. இதற்கிடையே, அந்தப் பெண் யார் என்ற விவரத்தையும்  அமெரிக்கா காவல்துறை வெளியிட்டுள்ளது. அந்தப் பெண்மணியின் பெயர் நசிம் அக்தம் ( Nasim Aghdam), பர்ஷியன் நாட்டைச் சேர்ந்தவர் .  அமெரிக்காவில் சான் டியேகோ என்ற இடத்தில் தன் குடும்பத்துடன் வசித்துவந்திருக்கிறார் .

கடந்த சில வருடங்களாகவே , அவர் யூடியூப்பில்  நான்கு சேனல்களை நடத்திவந்திருக்கிறார். சைவ பிரியர், பாடி பில்டர், விலங்குகள் உரிமைப் போராளி, கலைஞன் என்று தன்னைப் பற்றி குறிப்பிட்டுள்ள நசிம், உடற்பயிற்சி குறித்தும்,  விலங்குகள் உரிமை குறித்தும் பதிவிட்டிருக்கிறார் . மேலும், தன்னை தானே காமெடியானாக கருதி , நகைச்சுவை செய்யும் வீடியோக்களையும்  பதிவிட்டிருக்கிறார்.  சமூகவலைதளங்களில் அவரின் நட வடிக்கை கள் சரியில்லாததால், அவரின் பக்கங்கள்  அனைத்தும் முடக்கப்பட்டன.

அவர் தனக்கென ஒரு வலைதளத்தையும்  நடத்திவந்திருக்கிறார் . அதில்,  யூடியூப் நிறுவனம் தன் வீடியோக்களை  வேண்டுமென்றே முடக்கிவருவதா கவும் , தன் வீடியோக்களுக்குப்  பார்வையாளர்கள் கிடைக்காத வண்ணம் செய்வதாகவும் குற்றம் சாட்டியுள்ளார் . ``ஒரு  பொய்யை உருவாக்கு ! அதனை எளிமையாக்கு! அதனை மீண்டும் மீண்டும் கூறு! இறுதியாக, அவர்கள் அதனை நம்பிவிடுவார்கள்”,  உலக புகழ்பெற்ற சர்வதிகாரி  ஹிட்லரின் இந்தப்  பொன்மொழியை குறிப்பிட்டு,  யூடியூப் நிறுவனமும் இப்படித்தான் பொய் கூறிக்கொண்டு சர்வாதிகாரம் செய்கிறது என்றும்  தன் வலைதளத்தில் குறிப்பிட்டிருக்கிறார்.மேலும், இந்த உலகத்தில் கருத்து சுதந்திரத்திற்கு  இடமே இல்லை ; யூடியூப்பில் வளர சமமான வாய்ப்புகள் அளிக்கப்படுவதில்லை என்றும் ஆதங்கப்பட்டிருக்கிறார் நசிம்.

இந்தச் சம்பவம்  நடப்பதற்கு  சில நாள்கள் முன், தன் வீட்டை விட்டு வெளியேறியிருக்கிறார் நசிம். அமெரிக்க  காவல்துறை அவரின் தந்தை யிடம் விசாரித்ததில், கடந்த மார்ச்  31ம் தேதியிலிருந்து அவரைக்  காணவில்லை என்றும், சம்பவம் நடந்த அன்று காலையில், அவர் வீட்டிலிருந்து 500 மைல்கள்  தொலைவில் ஒரு கார் நின்றுகொண்டிருந்ததாகவும்  கூறியிருக்கிறார். இந்தத்  தாக்குதல் நடப்பதற்கு முன்பு , யூடியூப் நிறுவனத்தின் மீது நசிம் மிகவும் வெறுப்புடன் இருந்தார் என்றும் தெரிவித்தார் நசிமின் தந்தை.

நசிமின் சகோதரர் கூறுகையில், ''நாங்கள் காவல்துறைக்கு நசிம் காணாமல் சென்ற விவரம் குறித்தும், அவர் யூடியூப் நிறுவனத் தலைமையிடத்துக்குச் செல்லலாம் என்பது குறித்தும் தெரிவித்திருந்தோம்'' என்றிருக்கிறார்கள். இதற்கிடையில், கையில் துப்பாக்கியுடன் யூடியூப் நிறுவனத்துக்குள் சென்ற நசிம், அங்குள்ள காபேயிலிருந்து வெளியில் வந்த சிலரை  குறிவைத்து துப்பாக்கியில் சுட்டுள்ளார். இதில், மூன்று பேர் படுகாயம் அடைத்தனர் . பின், தன்னை தானே சுட்டுக்கொண்டு  தற்கொலை செய்துகொண்டார்  என்று அமெரிக்க காவல்துறை தெரிவித்துள்ளது . இந்தச்  சம்பவம் குறித்து விசாரணை நடந்துகொண்டிருக்கிறது.


நிலவில் கால் பதிக்கும் முதல் பெண், அமெரிக்கராகத்தான் இருப்பார்

வாஷிங்டன்,

நிலவில் கால் பதிக்கும் முதல் பெண், அமெரிக்க நாட்டைச் சேர்ந்தவராகத்தான் இருப்பார் என்று அந்நாட்டு துணை அதிபர் மைக் பென்ஸ் கூறியுள்ளார். நிலவில் முதன்முதலாக கால்பதித்த மனிதர் என்ற பெருமைக்குரியவரான நீல் ஆம்ஸ்ட்ராங் அமெரிக்காவைச் சேர்ந்தவர் ஆவார். இந்த நிலையில், நிலவில் கால் பதிக்கும் முதல் பெண், அமெரிக்க நாட்டைச் சேர்ந்தவராகத்தான் இருப்பார் என்று அந்நாட்டு துணை அதிபர் மைக் பென்ஸ் கூறியுள்ளார்.

இந்தியா உள்ளிட்ட 105 நாடுகளைச் சேர்ந்த 15 ஆயிரத்துக்கும் மேற்பட்ட விஞ்ஞானிகள் பங்கேற்றுள்ள சாட்டிலைட் 2019 என்ற கருத்தரங்கு வாஷிங்ட னில் தொடங்கியுள்ளது. இதில் கலந்துகொண்டு மைக் பென்ஸ் பேசினார்.

அப்போது, அதிபர் டிரம்ப்பின் வழிகாட்டுதலின் பேரில், அடுத்த 5 ஆண்டுகளுக்குள் மீண்டும் மனிதர்களை நிலவுக்கு அனுப்பும் திட்டத்தை அமெரிக்கா முன்னெடுத்து வருகிறது. அந்த வகையில் நிலவில் கால் பதிக்கும் முதல் பெண் நிச்சயமாக அமெரிக்க நாட்டினராகத்தான் இருப்பார் என்று அவர் கூறினார்.


அரசுப் பேருந்தை இயக்க வந்த கோட்ட மேலாளருக்கு நடந்த பரிதாபம்!

அரசுப் போக்குவரத்து தொழிலாளர்கள் ஊதிய உயர்வு பேச்சுவார்த்தையில் உடன்பாடு ஏற்படாததால் அண்ணா தொழிற்சங்கம் தவிர்த்து மற்ற பெரும்பா லான தொழிற்சங்கத்தினர் தொடர் வேலை நிறுத்தத்தில் ஈடுபட்டு வருகிறார்கள். தமிழகம் முழுக்க நேற்று பெரும்பாலான பேருந்துகள் இயக்கப்ப டவில்லை. ஒவ்வொரு பணிமனை முன்பும் பேருந்துகளை எடுக்க விடாமல் தொழிலாளர்கள் போராட்டம் நடத்தி வந்தனர்.
இந்நிலையில், மதுரை எம்.ஜி.ஆர் பேருந்துநிலையத்தில் உள்ள பேருந்துகளை இயக்கும் ஏற்பாடுகளைச் செய்த தமிழ்நாடு அரசு விரைவுப் போக்குவரத்து மதுரைக் கோட்ட மேலாளர் லெட்சுமணனைப் போக்குவரத்து ஊழியர்கள் தாக்கினர். இதில் லெட்சுமணனுக்கு காயம் ஏற்பட்டது. இது தொடர்பாக லெட்சு மணன் அண்ணாநகர் காவல்நிலையத்தில் புகார் அளித்தார். அதைத் தொடர்ந்து தற்போது நடத்துநர் வெங்கடேஷ் , ஓட்டுநர் பாலன் மற்றும் ஜோசப் ஆகி யோரை காவல்துறையினர் கைது செய்து விசாரணை நடத்திவருகின்றனர் .


இன சமய வெறுப்பை தூண்டிவிட்டால் கடுமையான நடவடிக்கை.

புத்ராஜெயா,

இன மற்றும் சமய பதற்றத்தை தூண்டிவிட பேரணிகளையும் ஆர்ப்பாட்டங்களையும் பயன்படுத்தும் தரப்பினருக்கு எதிராக உள்துறை அமைச்சு கடுமையான நடவடிக்கை எடுக்கும் என்று டான்ஸ்ரீ மொகிதீன் யாசின் எச்சரித்தார். இன மற்றும் சமய பிரச்சினைகளை தவறாகப் பயன்படுத்துவதன் மூலம் சமூகத்தில் பிளவை ஏற்படுத்தும், வெறுப்பை தூண்டி விடும் பொறுப்பற்ற தரப்பினர் சட்டத்தின் முழு மோசமான விளைவுகளை எதிர்நோக்குவர் என்று அமைச்சர் குறிப்பிட்டார்.

Read More: Malaysia Nanban Tamil Daily on 3.5.2019


சீன - அமெரிக்கா வரிப்போர், எச்சரிக்கும் வால்மார்ட்!!!

அமெரிக்க நிறுவனமும் உலகின் மிகப்பெரிய சில்லறை வர்த்தகமுமான வால்மார்ட் நிறுவனம் அமெரிக்கா, பொருளாதார சரிவை சந்திக்கும் என்று அமெரிக்க வர்த்தகத்துறை அதிகாரிக்கு ஒரு கடிதத்தை எழுதி இருக்கிறது.

சில நாட்களுக்குமுன் அமெரிக்கா அரசு, சீனாவில் இருந்து இறக்குமதி செய்யும் பொருள்களுக்கு புதிதாக 200 பில்லியன் அமெரிக்கா டாலர் மதிப்பிலான கூடுதல் வரியை விதித்துள்ளது. இந்த வரி விதிப்பு செப்டெம்பர் 24 முதல் அமலுக்கு வரும் என்றும் அமெரிக்கா அறிவித்துள்ளது. இந்த வரி விதிப்பால் அமெரிக்கா நிறுவனங்கள் மற்றும் அமெரிக்கா பொருளாதாரம் ஆகியவை பாதிக்கும்.

அதனால் வால்மார்ட் நிறுவனம் அமெரிக்கா வர்த்தகத் துறை அதிகாரிக்கு "சீனாவில் இருந்து இறக்குமதி செய்யும் பொருள்களுக்கு வரி விதிக்கும் முறை யால் பொருளாதாரம் பாதிக்கும். குறிப்பாக அதிக அளவில் பொருட்களை தயாரிக்கும் நிறுவனம் என்ற முறையில் வால்மார்ட் நிறுவனம் அதிகம் பாதிக்க ப்படும்.

மேலும் இதனால் பொருட்களின் விலை உயரும் என்றும் தெரிவித்துக் கொள்கிறோம். மேலும் எங்கள் வர்த்தகம், எங்கள் வாடிக்கையாளர்கள் மற்றும் எங்கள் சப்ளயர்களும் அதிக அளவில் பாதிக்கப்படுவார்கள் என்பதால், இருநாடுகளும் இந்த வரி விதிப்புப் பிரச்சனையில் பேச்சுவார்த்தை நடத்தித் தீர்வு காண வேண்டும்" என்று ஒரு கடிதம் எழுதியுள்ளது.


தமிழர்களின் வலி, வரலாறு உணராத ரஜினி

சென்னை

நாட்டை ஆள்பவர் நல்லவர் கெட்டவர் என்பதல்ல... உரிமைதான் முக்கியம் என்று நாம் தமிழர் இயக்க ஒருங்கிணைப்பாளர் சீமான் கூறியுள்ளார். தமிழர்களின் வரலாறு, வலி எதையும் அறியாத ரஜினிகாந்த் எப்படி எங்களை வழிநடத்த முடியும்? என்றும் கேட்டுள்ளார்.நியூஸ் 18 தொலைக்காட்சிக்கு பேட்டியளித்த நாம் தமிழர் ஒருங்கிணைப்பாளர் சீமான், ரஜினிகாந்த் தான் ஒருபச்சைத்தமிழன் என்பதை கர்நாடகாவிலோ, மராத்தியிலோ போய் பதிவு செய்வாரா? என்று கேட்டுள்ளார்.

ரஜினியை தமிழராக ஏற்க முடியாது என்பதற்கான காரணம், மாந்தோப்பில் இருக்கிறது என்பதற்காக பலாமரத்தை மாமரமாக ஏற்க முடியுமா என்று கேட்டுள்ளார். ரஜினிகாந்த் தமிழ்நாட்டில் வசிக்கிறார் என்பதற்காக தமிழராக ஏற்க முடியாது. நல்லவர் என்பதற்காக வெள்ளைக்காரரை நாட்டை ஆள விட முடியுமா?. நல்லவர் கெட்டவர் என்பதல்ல உரிமைதான் முக்கியம்.

ஜனநாயக நாட்டில் யார் வேண்டுமானாலும் ஆளலாம் என்பது கூறும் போது சோனியா காந்தியை ஆள விடவில்லையே. அறம் சார்ந்து ஆட்சி செய்த வர்கள் தமிழர்கள். தமிழகர்கள் எந்த நிலத்தையும் அடிமைப்படுத்தவில்லை.ரஜினி நல்லவர் என்பது ஒருபக்கம் இருக்கட்டும். எதை வைத்து ரஜினியை நல்லவர் என்று கூறுகிறீர்கள். துயரப்படும் மக்களின் கண்ணீரை துடைக்க கை நீட்டவில்லையே. ரஜினி எந்த ஒரு விசயத்திற்காகவும் தமிழக மக்களுக்காக போராடவில்லை.

பிரச்சினைகளுக்கு போராடாமல் தேர்தலில் நிற்கலாமா? வலியை உணராத ஒருவர் எப்படி தலைவராக வர முடியும். மீனவர்களின் துயரத்தில் பங்கேற்க வில்லை. ஆந்திராவில் மரம் வெட்டியவர்களை சுட்டுக்கொன்றனர். அதற்காக குரல் கொடுக்கவில்லை. வலியை உணராத நபர் எப்படி வழி நடத்த முடியும். தமிழின் தொன்மை, ஆழம், கலை, இலக்கிய பண்பாடு, வரலாறு அறியாதவர் ரஜினி. மூவேந்தர்கள் பற்றி அறியாதவர், தமிழர்களின் வரலாறு பற்றி எதுவுமே தெரியாதவர் எப்படி எங்களை வழி நடத்த முடியும்.

கொள்ளையை கேட்டாங்க ஆடிப்போயிட்டேன் என்று கூறுபவர் எப்படி இதை எல்லாம் தெரிந்து கொள்ள முடியும். கொள்கைதான் வழி நடத்த முடியுமே தவிர, தனி மனித புகழ் வெளிச்சம் எப்படி வழி நடத்த முடியும் என்று கேட்கிறார் சீமான்.


காங்கிரசுடன் கூட்டணி ஏற்பட்டால் தூக்கில் தொங்க தயார் -ஆந்திர துணை முதல்வர்

அமராவதி

காங்கிரசுடன் கூட்டணி ஏற்பட்டால் தூக்கில் தொங்க தயாராக இருக்கிறேன் ஆந்திர துணை முதல்வர் கிருஷ்ணமூர்த்தி ஆவேசமாக கூறினார். 2019 ல் மையத்தில் பதவிக்கு வந்தால், ஆந்திராவுக்கு சிறப்பு அந்தஸ்து கிடைப்பதை  காங்கிரஸ் உறுதிப்படுத்தியது.இதனால் சில சில தெலுங்கு தேசம் தலை வர்கள்  கூட்டணிக்கு விரும்பினர்.

கர்நாடக முதலமைச்சர் எச்.டி.குமாரசாமி பத்திரிக்கை ஒன்றுக்கு பேட்டி அளிக்கும் போது கூட சந்திரபாபு நாயுடு மற்றும் மேற்கு வங்க முதல் மந்திரி மம்தா பானர்ஜி போன்ற தலைவர்கள்  காங்கிரசுடன் கூட்டணி வைக்க வேண்டும் என  அவர் கேட்டுக் கொண்டார்.

ஆனால் இந்த நிலையில் ஆந்திராவை ஆளும்  தெலுங்கு தேசம் கட்சி (டி.டி.பி) மற்றும் காங்கிரஸ் இடையே  கூட்டணி ஒரு சாத்தியமான நிலை உருவானால் அதற்கு எதிராக ஒரு தீவிர நிலைப்பாட்டை எடுத்து, தான் தூக்கில் தொங்குவதாக ஆந்திர துணை முதல்வர்   கிருஷ்ண மூர்த்தி தெரிவித்து உள்ளார்.

கர்னூலில் நடைபெற்ற பத்திரிகையாளர்கள் சந்திப்பு கூட்டத்தின் போது ஆந்திர துணை முதல்வர் கிருஷ்ண மூர்த்தி கூறியதாவது:-

"காங்கிரசுடன் தெலுங்கு தேசம் கட்சி கூட்டணி என்பது குறித்த  கேள்விக்கே இடமில்லை, ஆனால் அது நடந்தால்,  நானே  தூக்கில் தொங்க  தயாராக இருக்கிறேன். இது எனது தனிபட்ட கருத்து அல்ல நான் கட்சியின் சார்பாக பேசுகிறேன். எனினும் தேர்தலுக்கு முன்னர் எந்தவொரு கூட்டணியும் முடிவு செய்யப்படும். என கூறினார்.


நான் செக்ஸ் தொல்லைகளை சந்தித்தேன்

கதாநாயகிகள் பலர் படப்பிடிப்புகளிலும், பொது இடங்களிலும் ரசிகர்களின் அத்து மீறல்களையும் ஈவ்டீசிங்கையும் சந்திப்பது வழக்கமாக இருக்கிறது. டுவிட்டர், பேஸ்புக் போன்ற சமூக வலைத்தளங்களிலும் இந்த தொந்தரவுகளை எதிர்கொள்கிறார்கள். இதனால் பலர் டுவிட்டரையே மூடி விட்டு போய் உள்ளனர். நடிகைகள் நயன்தாரா, ஸ்ரேயா, நமீதா, தமன்னா உள்ளிட்ட பல நடிகைகள் விமான நிலையங்கள், பொது நிகழ்ச்சிகள் போன்றவற்றில் ரசிகர்களின் தொல்லைகளில் சிக்கி இருக்கிறார்கள். இந்தி நடிகை தீபிகா படுகோனே ஒரு விழாவுக்கு வந்தபோது ரசிகர்கள் பிடியில் சிக்கி மீட்கப்பட்டார். கத்ரினா கயீப் கொல்கத்தா விழா நிகழ்ச்சியிலும் சோனம்கபூர் சினிமா தியேட்டரிலும் சோனாக்சி சின்ஹா கூட்டத்திலும் ரசிகர்களால் கசப்பான அனுபவங்களை சந்தித்துள்ளனர். இதற்காக பல நடிகைகள் தனியார் பாதுகாவலர்களை வேலைக்கு வைத்துள்ளனர். பொதுநிகழ்ச்சிகளுக்கு செல்லும்போது இவர்களையும் அழைத்து செல்கிறார்கள். அதையும் தாண்டி ரசிகர்கள் அத்துமீறல்கள் நடந்து கொண்டு தான் இருக்கிறது. பல நடிகைகள் அவற்றை வெளியே சொல்வது இல்லை. சிலர் போலீசில் புகார் அளித்து சம்பந்தப்பட்டவர்கள் மீது நடவடிக்கை எடுத்து இருக்கின்றனர். நடிகை இலியானாவும் செக்ஸ் தொல்லையை சந்தித்ததாக அதிர்ச்சி தகவலை வெளியிட்டு உள்ளார். இதுகுறித்து அவர் கூறியதாவது:- “பெண்களை பலர் பைத்தியக்காரத்தனமாகவும் கேவலமாகவும் பார்க்கிறார்கள். இந்த நிலைமை மாற வேண்டும். நான் சமூக வலைத்தளங்களில் ஈவ் டீசிங் உள்ளிட்ட செக்ஸ் தொல்லைகளை சந்தித்து நேரடியாகவே பாதிக்கப்பட்டேன். அடிக்கடி மோசமான பல தகவல்கள் எனது போனில் வந்தன. ஆபாசமாக பேசி குரல் பதிவுகளையும் அனுப்பினார்கள். இது எனக்கு வேதனையை ஏற்படுத்தியது. அதிர்ச்சியாகவும் இருந்தது. அந்த தகவல் மற்றும் குரல்பதிவுகளை அழித்து விட்டேன். ஒரு பெண்ணாக இதை வெளியில் சொல்வதற்கு சங்கடமாக இருக்கிறது. இக்கட்டான நேரத்தில் எனது பெற்றோர்கள் ஆறுதலாக இருந்தார்கள். அவர்களால் இந்த செக்ஸ் தொல்லைகளில் இருந்து மீள மனதை உறுதியாக்கிக் கொண்டேன். பெண்களை யாரும் கேவலமாக பார்க்க கூடாது.”இவ்வாறு இலியானா கூறினார்


பாகிஸ்தானில் டாக்டர் மகாதீருக்கு அதிகாரப் பூர்வ வரவேற்பு

இஸ்லாமாபாத்,

பாகிஸ்தானுக்கு வருகை மேற்கொண்டிருக்கும் மலேசிய பிரதமர் துன் டாக்டர் மகாதீருக்கு இங்குள்ள பாகிஸ்தான் பிரதமரின் இல்லத்தில் அதிகாரப்பூர்வ வரவேற்பு நல்கப்பட்டது.பிரதமர் அதிகாரப்பூர்வ இல்லம் வந்தடைந்த டாக்டர் மகாதீரை பாகிஸ்தான் பிரதமர் இம்ரான்கான் வரவேற்றார். பின்னர் மலேசியா மற்றும் பாகிஸ்தான் தேசிய கீதங்கள் இசைக்கப் பட்டன. பாகிஸ்தான் ஆயுதப் படையினரின் மரியாதை அணிவகுப்பை டாக்டர் மகாதீர் பின்னர் பார்வையிட்டார்.பின்னர் இரண்டு பிரதமர்களும் தங்களுடைய பேராளர்களை அறிமுகம் செய்து வைத்தனர்.

Read More: Malasyia Nanban Tamil Daily on 23.3.2019


ம.இ.கா வங்கிக் கணக்குகள் முடக்கப்படலாம்.

கோலாலம்பூர்,

1எம்.டி.பி. புலனாய்வுகள் தொடர்பில் அம்னோ வங்கிக் கணக்குகள் முடக்கப்பட்டிருப்பதை தொடர்ந்து, ம.இ.கா., ம.சீ.ச. உள்ளிட்ட பல்வேறு அரசியல் கட்சிகளின் வங்கிக் கணக்குகளும் முடக்கப்படலாம் என்று நம்பப்படுகிறது.

Read More: Malaysia Nanban Tamil Daily on 30.6.2018


இந்தியா தாக்கினால் தக்க பதிலடி கொடுங்கள்  ராணுவத்துக்கு இம்ரான்கான் கட்டளை

இஸ்லாமாபாத்,

இந்திய ராணுவம் தாக்குதல் நடத்தினால் தக்க பதிலடி கொடுங்கள் என்று பாகிஸ்தான் ராணுவத்துக்கு அந்த நாட்டின் பிரதமர் இம்ரான் கான் கட்டளையிட்டு உள்ளார். காஷ்மீர் மாநிலம் புலவாமாவில் துணை ராணுவ படையினர் மீது பயங்கரவாதிகள் தாக்குதல் நடத்தியதில் 45 பேர் இறந்தனர். இந்த கொடூர தாக்குதலுக்கு இந்தியா மட்டுமின்றி உலக தலைவர்களும் கடும் கண்டனம் தெரிவித்தனர். இந்த தாக்குதலுக்கு பாகிஸ்தானில் செயல்படும் ஜெய்ஷ் இ முகமது பயங்கரவாத அமைப்பு தான் காரணம் என இந்தியா குற்றம் சாட்டியது.

இதற்கு பதிலடி கொடுக்கப்படும் என பிரதமர் நரேந்திர மோடி ஆவேசமாக கூறினார். இந்தியா போர் தொடுத்தால் தாக்குதலுக்கு தயாராக உள்ளதாக பாகிஸ்தானும் தெரிவித்தது. இதனால் இரு நாடுகளிடையே பதற்றமான சூழ்நிலை நிலவி வருகிறது.

இந்நிலையில் பாகிஸ்தான் தலைநகர் இஸ்லாமாபாத்தில் தேசிய பாதுகாப்பு கவுன்சில் கூட்டத்தை அந்நாட்டின் பிரதமர் இம்ரான்கான் நேற்று கூட்டினார். கூட்டத்தில் ராணுவ தளபதி காமர் ஜாவத் பஜ்வா, துணை தளபதிகள், உளவுப்பிரிவு மற்றும் பாதுகாப்புப் பிரிவு அதிகாரிகள், நிதித்துறை, ராணுவத்துறை, வெளியுறவுத்துறை, உள்துறை மந்திரிகள் கலந்துகொண்டனர். பாகிஸ்தான் மக்களை பாதுகாக்கும் வலிமையும் திறனும் பாகிஸ்தான் அரசுக்கு உள்ளது. இதில் நாம் உறுதியாக இருக்கிறோம். நடந்த சம்பவம் (புலவாமா தாக்குதல்) பற்றிய விசாரணைக்கு ஒத்துழைக்க பாகிஸ்தான் தயாராக இருக்கிறது. பயங்கரவாதம் உள்ளிட்ட தீர்க்கப்படாத பிரச்சினைகளுக்கு தீர்வு காண இந்தியாவுடன் பேச்சுவார்த்தை நடத்த பாகிஸ்தான் விரும்புகிறது. இதற்கு இந்தியாவிடம் இருந்து ஆக்கப்பூர்வமான பதில் வரும் என்று நம்புகிறோம்.

இந்தியாவுக்கு எதிரான நடவடிக்கைகளுக்கு யாராவது பாகிஸ்தான் மண்ணை பயன்படுத்துவதாக இந்திய அரசு தக்க ஆதாரங்களை கொடுத்தால், அவர்கள் மீது நடவடிக்கை எடுக்க தயாராக இருக்கிறோம். ஆக்கிரமிப்பு நோக்கத்திலோ அல்லது விபரீதமாகவோ இந்தியா ஏதாவது நடவடிக்கை மேற்கொண்டால் தக்க பதிலடி கொடுக்குமாறு பாகிஸ்தான் ராணுவத்துக்கு கட்டளையிடப்பட்டு இருக்கிறது.


ஈரானில் சக்தி வாய்ந்த நிலநடுக்கம்

ஈரான் நாட்டில் 6.1 ரிக்டர் அளவில் சக்திவாய்ந்த நிலநடுக்கம் ஏற்பட்டுள்ளதாக அதிர்ச்சி தகவல்கள் வெளியாகியுள்ளன. ஈரான் நாட்டில் உள்ள இரண் டாவது பெரிய நகரமான Mashhad என்ற பகுதியில் இருந்து சுமார் 89 கி.மீ தொலைவில் இந்த நிலநடுக்கம் ஏற்பட்டுள்ளதாக அமெரிக்க புவியியல் ஆய்வு மையம் தெரிவித்துள்ளது. மேலும், நிலநடுக்கமானது புவியடுக்கின் கீழ் சுமார் 10 கி.மீ தொலைவில் பதவாகியுள்ளது. எனினும், இந்நிலநடுக்கம் தொடர் பான பாதிப்புகள் குறித்து இதுவரை தகவல்கள் எதுவும் வெளியாகவில்லை


20 ஆயிரம் வெள்ளி கையூட்டு!

கடந்த 2015 டிசம்பர் மாதத்திற்கும் 2016 ஜூன் மாதத்திற்கும் இடையில் 20 ஆயிரம் வெள்ளி கையூட் டுப் பணம் கோரியதாக மூன்று போலீஸ்காரர்கள் மீது நேற்று ஜொகூர்பாரு செஷன்ஸ் நீதிமன்றத்தில் குற்றம்சாட்டப்பட்டது.எனினும் அம்மூவரும் குற்றச் சாட்டை மறுத்து விசாரணை கோரினர். தங்களுக்கு எதிராக செஷன்ஸ் நீதிபதி கமாருடின் கம்சுன் முன்னிலையில் தனித் தனியாக குற்றச்சாட்டு வாசிக்கப்பட்ட வேளையில் இன்ஸ்பெக்டர் ஈசா அமாட் (வயது 31) கான்ஸ்டபள் எஸ்.லோகேஸ்வரன் (வயது 32), கான்ஸ்டபள் ரோமாரினோ ராப்பி (வயது 35) ஆகியோர் குற்றச் சாட்டை மறுத்து விசாரணை கோரினர். விசாரணைக்காக தடுத்து வைக்கப்பட்டிருந்த ஒருவரை விடுவிக்க ஆயிரம் வெள்ளியை கையூட்டாக கேட்டதாக இன்ஸ்பெக்டர் ஈசா அமாட் மீது குற்றம் சாட்டப்பட்டது.கடந்த 2015ஆம் ஆண்டு டிசம்பர் 23ஆம் தேதி பிற்பகல் 3.30 மணிக்கு நூசா ஜெயா சட்ட ஆலோசனை அலுவலகத்தில் ஒரு பெண்ணி டம் அப்பணத்தை கோரியதாக குற்றச்சாட்டில் தெரிவிக்கப்பட்டது. 2015ஆம் ஆண்டு டிசம்பர் 19ஆம் தேதி தடுப்புக் காவலி லிருந்து அந்த சந்தேக நபரை விடுவிக்க கான்ஸ்டபள் ரோமாரினோ ராப்பி அதே பெண்ணிடம் 17 ஆயிரம் வெள்ளியை கையூட்டுப் பணமாக கோரியதாக இரண்டு குற்றச்சாட்டுகள் சுமத்தப்பட்டன. 2015 டிசம்பர் 21ஆம் தேதி பிற்பகல் 2.00 மணிக்கு ஜொகூர் பாரு தென் பகுதி மாவட்ட போலீஸ் தலைமையகத்தில் அப்பெண்ணிடம் 10 ஆயிரம் வெள்ளியையும் அதே நாளில் மாலை 5.00 மணிக்கு போலீஸ் தலைமையக எதிர்ப்புறமுள்ள உணவுக் கடையொன்றில் 7 ஆயிரம் வெள்ளியையும் கையூட்டாக கோரியதாகவும் இரு குற்றச்சாட்டுகள் ரோமா ரினோ ராப்பி மீது சுமத்தப் பட்டன. இதனிடையே, வேலை அனுமதி பத்திரம் இல்லாத வெளிநாட்டுக்காரர் ஒருவரை கைது செய்யாமலும் தலை யிடாமலும் இருப்பதற்காக கான்ஸ்டபள் எஸ்.லோகேஸ்வரன் மீது இரு குற்றச் சாட்டுகள் சுமத்தப்பட்டன. அனைவரும் ஜாமீனில் விடுதலை செய்யப்பட்டனர். வழக்கு மே 8ஆம் தேதி விசார ணைக்கு வரும்.


முதல்வரின் பிரச்சாரங்களில் குறைவாக கூடும் கூட்டம்!

சென்னை: லோக்சபா தேர்தலுக்கு பிரச்சாரம் செய்து வரும் தமிழக முதல்வர் எடப்பாடி பழனிச்சாமியின் தேர்தல் பிரச்சாரத்தில் மிக குறைந்த எண்ணிக்கையிலேயே கூட்டம் கூடுகிறது. மக்கள் மிகவும் குறைவான எண்ணிக்கையிலேயே இந்த கூட்டத்தில் கலந்து கொள்வதாக தெரிவிக்கப்ப டுகிறது.

அதிமுக சார்பாக தற்போது முதல்வர் பழனிச்சாமி தமிழகம் முழுக்க பிரச்சாரம் செய்து வருகிறார். அதிமுக கூட்டணியில் இருக்கும் கட்சிகளுக்காகவும் அவர் தீவிரமாக பிரச்சாரம் மேற்கொண்டு வருகிறார்.இன்னொரு புறம் திமுக தலைவர் ஸ்டாலின் பெரிய பிரச்சார பொதுக்கூட்டங்களை நடத்தி அசத்தி வருகிறார். இந்த பிரச்சாரம் காரணமாக தமிழக தேர்தல் களம் சூடுபிடித்து இருக்கிறது.

இதில் கவனிக்க வேண்டிய விஷயம் என்னவென்றால், முதல்வர் பழனிச்சாமிக்கு மறைந்த முதல்வர் ஜெயலலிதாவிற்கு கூடியது போல பெரிய கூட்டம் கூடவில்லை என்பதுதான். முதல்வர் செல்லும் பல இடங்களில் அவரை மக்கள் கவனிக்க கூடவில்லை. பெரிய அளவில் கூட்டம் எதுவும் யாரும் அவர் பேச்சை நின்று கேட்பதில்லை என்று கூறப்படுகிறது.

சேலத்தில் முதல்வர் செய்த இந்த பிரச்சாரம் பெரிய வைரலானது. யாருமே இல்லாத சாலையில் முதல்வர் இப்படி பிரச்சாரம் செய்தது அதிமுகவினர் இடையே பெரிய அதிர்ச்சியை ஏற்படுத்தியது.அதேபோல் வேலூரில் முதல்வர் நடத்திய இந்த பிரச்சார புகைப்படங்கள் பெரிய ஹிட் அடித்தது. அட, என்ன இது முதல்வருக்கு இவ்வளவுதான் கூட்டம் கூடுமா என்று பெரிய விவாதம் எழுந்துள்ளது.

மிக முக்கியமாக தர்மபுரியில் பாமக வேட்பாளர் அன்புமணியை ஆதரித்து முதல்வர் பிரச்சாரம் செய்யும் போது அதை கவனிக்காமல் மாடியில் நின்ற இளைஞரின் புகைப்படம் பெரிய ஹிட் அடித்து ஆன்லைன் டிரெண்டாக மாறியுள்ளது.அதே சமயம் சில அதிமுக தொண்டர்கள் இதற்கு பதிலும் அளித்து இருக்கிறார்கள். அதன்படி, இது எல்லாம் பிரச்சாரம் முடிந்து வாகனம் புறப்பட்ட போது எடுக்கப்பட்ட புகைப்படம். வாகனத்திற்கு வழி விடுவதற்காக அங்கு மக்கள் யாரும் இல்லை என்றும் கூட இதில் விளக்கம் அளித்து இருக்கிறார்கள்.


தண்ணீர்க் கட்டணம் அதிகரிக்கும்

கோலாலம்பூர்,

நாட்டில் நீர் விநியோகச் சேவைகளை சீரமைக்கும்  அரசாங்கத்தின் முயற்சிகளுக்கு ஏற்ப தண்ணீர்க் கட்டணம்  இவ்வாண்டு கட்டம்கட்டமாக அதிகரிக் கப்படலாம். நல்ல தரமான நீரை பெறுவதில் பயனீட்டாளர்களின் நலனைப் பாதுகாப்பதுடன் நீர் விநியோகத் தொழில்துறையின் சேவைகளை உறுதி செய்ய இந்தத் தண்ணீர்க் கட்டண அதிகரிப்பு அவசியமாகிறது என நீர், நில, இயற்கை வளத்துறை அமைச்சர் டாக்டர் சேவியர் ஜெயக்குமார் கூறியுள்ளார்.

Read More: Malaysia Nanban Tamil Daily on 10.1.2018


முற்றிலும் இலவசமான அழகு சாதன பயிற்சி

(ஹேமா எம்.எஸ்.மணியம்) ஜாவி,

அழகு சாதனப் பயிற்சி என்பது ஒருவருடைய  அழகான தோற்றத்தை உருவாக்குவதுதான். ஆனால் அதற்கு முழுமையான பயிற்சி தேவை. அழகு நிலையத்தை தொடங்குவதற்கு ஒருவர் குறைந்தது அனைத்துப் பிரிவுகளிலும் தேர்ச்சி பெற்றிருக்க வேண்டும். பிரிவுகள் என்று பார்த்தோமானால் மணப் பெண் அலங்காரம், சேலை கட்டும் விதம், மருதாணி போடுதல், பல விதமான தலைமுடி அலங்காரம் என்று இன்னும் பல வகை அடங்கும். இதை அனைத்தும் பழகுவதற்கு குறைந்தது 3,500 ரிங்கிடிலிருந்து 20,000 ரிங்கிட் வரை கட்டணம் விதிக்கப்படுகிறது .

ஆனால் சாரணி அழகு நிலையத்தின் முயற்சியில்  அழகுசாதனப் பயிற்சி முற்றிலும் இலவசமாக கற்றுத் தரப் போவதாக சாரணி அழகு நிலையத்தின் உரிமையாளர் திருமதி கனிமொழி தமிழ்செல்வன் தெரிவித்தார்.இப்பயிற்சி அரசாங்கத்தின் ஒத்துழைப்போடு நடைபெறுகிறது. இதில் பங்கெடுக்கும்  மாணவர்கள் எந்தவொரு கட்டணமும் செலுத்த வேண்டியது இல்லை என்றும் தெரிவித்தார். அத்துடன், இந்த அழகு சாதன பயிற்சியில் கலந்து கொள்ளும் மாணவர்களுக்கு அரசாங்கத்திடமிருந்து உதவி பணமும்  வழங்கப்படும்.

Read More: Malaysia Nanban News Paper on 7.12.2017


திரிபுராவில் பாஜகவினரின் அட்டூழியம்!!!

திரிபுரா மாநிலத்தில் 27 ஆண்டுகால இடது முன்னணி ஆட்சி மாற்றப்பட்ட பிறகு, அந்த மாநிலம் இதுவரை இல்லாத அளவுக்கு முட்டாள்தனத்திலும், மூடநம்பிக்கையிலும் முன்னேறி இருக்கிறது. முதல்வரும், அமைச்சர்களும் பொறுப்பற்ற வகையில் பேட்டியளிப்பதால் பலர் கொல்லப்பட்டுள்ளனர் என்றும் பாஜகவினர் தங்கள் விருப்பத்துக்கு ஒத்துழைக்காத பத்திரிகையாளர்களையும் விட்டு வைக்காமல் தாக்குதல் நடத்துகிறார்கள் என்றும் தொடர்ந்து செய்திகள் வெளியாகின்றன.
திரிபுரா மாநிலத்தில் கடந்த ஜூன் 26 ஆம் தேதி 11 வயது சிறுவன் கொல்லப்பட்டான். இதுகுறித்து சமூகவலைத் தளங்களில் தகவல்கள் பரவின. அந்தச் சிறுவனுடைய கிட்னிகள் திருடப்பட்டிருப்பாதக சில தகவல்கள் வெளியாகின.

இதுபற்றி பேசிய மாநில சட்ட அமைச்சர், அந்த சிறுவனின் கிட்னியை சர்வதேச அளவிலான ஒரு கிட்னி திருட்டுக் கும்பல் திருடியிருக்கலாம் என்று பொறுப்பில்லாமல் பதில் அளித்திருக்கிறார். இதையடுத்து சமூக வலைத்தளங்களில் வதந்திகள் பரவின. குழந்தைகளை திருடுகிறவர்கள் என்ற சந்தேகத்தில் மாநில முழுவதும் பல இடங்களில் அப்பாவிகள் மீது தாக்குதல் நடத்தப்பட்டன.

இந்தத் தாக்குதல்களில் 20க்கு மேற்பட்டோர் காயமடைந்தனர். மூவர் பலியாகினர். இதையடுத்து திரிபுராவில் இணை சேவை ரத்துசெய்யப்ட்டது. மூன்று நாட்கள் இணைய சேவை ரத்து செய்யப்பட்டன.

இதுபுறமிருக்க, திரிபுராவில் பாஜக ஆட்சிக்கு வந்தபிறகு பத்திரிகையாளர்கள் கொல்லப்படுவதும், தாக்குதலுக்கு ஆளாவதும் அதிகரித்துள்ளது. கடந்த செப்டம்பர் மாதம் பழங்குடியினர் ஆர்ப்பாட்டத்தை செய்தி சேகரிக்கச் சென்ற சந்தானு போவ்மில்க் என்ற பத்திரிகையாளர் கொல்லப்பட்டார். அதன்பிறகு, கடந்த ஜூன் 18 ஆம் தேதி எண்ணெய் திருடும் கும்பலைப் பற்றி செய்தி வெளியிட்ட தேப்நாத் என்ற பத்திரிகையாளரை அந்தக் கும்பல் கத்தியால் தாக்கி காயப்படுத்தியது.

கடந்த சனிக்கிழமை திரிபுராவிலிருந்து வெளிவரும் தேசர்கதா என்ற பத்திரிகையின் செய்தியாளர் தர் மீது 20 பாஜகவினர் தாக்குதல் நடத்தினர். ஃபோகஸ் திரிபுரா தொலைக்காட்சி சேனல் செய்தியாளர் தாஸ் என்பவர் மீதும் இதேபோன்ற தாக்குதல் நடத்தப்பட்டது. இரு சம்பவங்களிலும் பாஜக வினர் மீதே குற்றம்சாட்டப்பட்டது.

இந்த இருவரில் தேசர்கதா பத்திரிகையின் ஆசிரியர் தர், ஒரு கோழிப் பண்ணையை பெற்றுத்தர உதவவில்லை என்பதால் 20க்கும் அதிகமான பாஜகவினரால் தாக்கப்பட்டதாக அந்தப் பத்திரிகையின் ஆசிரியர் சமிர் பால் தெரிவித்துள்ளார்.ஜனநாயகத்தின் தூண்களை அடித்து நொறுக்கி தங்களின் அட்டூழியங்களை பாஜகவினர் தொடர்வதாகவும், மக்களை அச்சுறுத்தியும் திசைதிருப்பியும் பாஜகவினர் கார்ப்பரேட்டுகளுக்கு காரியம் செய்துகொடுப்ப தாகவும் இடதுமுன்னணியினர் குற்றம்சாட்டுகின்றனர்.


தலைமை சர்ஜனாக பணிபுரியும் இந்திய மருத்துவரை டிரம்ப் அந்த பதவி நீக்கியுள்ளார்.

அமெரிக்காவில் தலைமை சர்ஜனாக பணிபுரியும் இந்திய வம்சாவளி மருத்துவரை டிரம்ப் அந்த பதவியிலிருந்து நீக்கியுள்ளார்.அமெரிக்க அரசின் சுகாதார துறையில் தலைமை சர்ஜன் மருத்துவராக பணியாற்றுபவர் விவேக் மூர்த்தி (39) இவரின் பூர்வீகம் இந்தியாவின் கர்நாடக மாநிலம் ஆகும். விவேக் கடந்த ஒபாமா ஆட்சியில் 2014ல் அமெரிக்காவின் 19-வது சர்ஜன் ஜெனரலாக நியமிக்கப்பட்டார். இந்த பதவியை ஏற்ற முதல் இந்திய வம்சாளி நபர் விவேக் ஆவார்.இந்நிலையில், விவேக்கை அந்த பதவியிலிருந்து நீக்க டிரம்ப் உத்தரவிட்டுள்ளார்.இது குறித்து அமெரிக்க சுகாதார துறை வெளி யிட்டுள்ள செய்தி குறிப்பில், அமெரிக்காவின் தலைமை சர்ஜனாகவும் சுகாதாரத்துறையின் தலைவராகவும் இருந்துவரும் விவேக் மூர்த்தி அந்த பதவி யில் இருந்து விடுவிக்கப்பட்டுள்ளதாக கூறப்பட்டுள்ளது.ஏற்கனவே தலைமை அரசு வழக்கறிஞராக இருந்த பிரீத் பஹாரா என்னும் இந்தியரை டிரம்ப் அரசு பதிவி நீக்கம் செய்தது குறிப்பிடத்தக்கது.


24 மணிநேர கடையில் கொள்ளையிட்ட இருவர் கைது

அம்பாங், ஜன.20- பண்டான் இண்டாவில் செயல்பட்டு வரும் 24 மணிநேர கடையில் கொள்ளையிட்ட இரு ஆடவர்களை போலீசார் கைது செய்துள்ளனர். இம்மாதம் 13ஆம் தேதி இந்த கொள்ளை சம்பவம் நிகழ்ந்துள்ளது. இதன் தொடர்பில் போலீசார் மேற்கொண்ட துரித சோதனை நடவடிக்கையில் 20 வயதுக்கு உட்பட்ட இளைஞர்கள் கைது செய்யப்பட்டனர். நேற்று முன்தினம் இரவு 11.40 மணியளவில் இங்குள்ள பூங்கா ராயா அடுக்குமாடியில் போலீஸ் அதிகாரிகள் முதல் கைது நடவடிக்கையை மேற்கொண்டுள்ளனர். கைது செய்யப்பட்டவரிடம் மேற்கொள்ளப்பட்ட விசாரணையின் மூலம் இந்த கொள்ளைச் சம்பவத்தில் சம்பந்தப்பட்ட மற்றொருவரை போலீசார் நள்ளிரவு 1 மணியளவில் பூச்சோங்கில் கைது செய்துள்ளனர். கைது செய்யப்பட்டவர்களிடமிருந்து 118 பல்வகை சிகரெட்டு பொட்டலங்கள், பாராங் கத்தி, தலைக்கவசம், இரு கைப்பேசிகள் உட்பட கொள்ளையிட பயன்படுத்தப்பட்ட காரையும் போலீசார் பறிமுதல் செய்தனர். கைது செய்யப்பட்ட இருவரும் மேல் விசாரணைக்காக 7 நாட்கள் தடுப்புக் காவலில் வைக்கப்பட்டுள்ளதாக அம்பாங் ஜெயா மாவட்ட துணை போலீஸ் தலைவர் முகமட் ஜாஹிட் ஹசான் தெரிவித்தார்.


நல்ல நோக்கத்திற்காக நிர்வணமாக போஸ் கொடுத்த பிரபல நடிகை!

பிரபல பிரஞ்சு நடிகையும் பாடகருமான Arielle Dombasle, விலங்குகள் நல அமைப்பான பீட்டாவின் சமீபத்திய பிரசாரத்திற்காக நிர்வாணமாக போஸ் கொடுத்துள்ளார். மக்களை சைவ உணவு உண்ண ஊக்குவிக்கும் நோக்கத்திற்காகவே அவர் இச்செயலில் ஈடுபட்டுள்ளார். விலங்குள் உரிமைக்கு ஆதரவாக செயல்பட்டு வரும் Arielle Dombasle கூறியதாவது, தடை செய்யப்பட்ட பழங்கள் என்று ஏதும் இல்லை, காய்கறியை உண்டு நாம் விலங்குகளையும், கிரகத்தையும் பாதுகாக்க வேண்டும். நாமே விலங்குகளை வளர்த்து உணவுக்காக அதை கொன்று இறைச்சியை உண்பது மிருகத்தனமானது என குறிப்பிட்டுள்ளார்.


டிரம்ப் முகமூடி அணிந்து திருடிய விநோத திருடன்

சிட்னி,

ஆஸ்திரேலியாவில் நள்ளிரவு அமெரிக்க அதிபர் டிரம்ப்பின் முகமூடி அணிந்து கொள்ளையடித்த திருடனின் வீடியோ சமூக வலைதளங்களில் வைரலாகி வருகிறது. இதற்கு நெட்டிசன்கள் கேலியாக கமெண்ட் அடித்து வருகின்றனர்.

பொதுவாக திருடர்கள், பொது இடங்களில் திருடும்போதும், கண்காணிப்பு கேமராக்கள் பொருத்தப்பட்டிருக்கும் இடங்களிலும் போலீசார், பொதுமக்கள் என யாரும் அடையாளம் காணக்கூடாது என்பதற்காக  முகமூடி அணிந்து திருடிச் செல்வது வழக்கமான ஒன்று தான்.

திருடர்கள் முகத்தில் கருப்பு நிற முகமூடி அணிந்தோ, அல்லது கர்ச்சீப் கட்டி கொண்டோ தான் திருட்டில் ஈடுபடுவர். அப்படி ஒரு திருடன் ஆஸ்திரேலியாவில்  விநோதமாக திருடியுள்ளான்.

ஆஸ்திரேலியாவின் ஸ்ட்ராத்பைன் பகுதியில் உள்ள கடைத்தெருவில், அமெரிக்க அதிபர் டொனால்ட் டிரம்ப்பின் முகமூடியை அணிந்து கொண்டு நள்ளிரவில் திருடச் சென்றுள்ளான். அங்கிருந்த வாட்ச் கடையின் கண்ணாடியினை உடைத்து அதன் அருகே வைக்கப்பட்டிருந்த விலை உயர்ந்த வாட்சுகளை திருடிச் சென்றான்.

மேலும் அருகிலிருந்த எலக்ட்ரானிக் கடையில் இருந்த சில பொருட்களை எடுத்துக் கொண்டு சென்றான். இவை அனைத்தும் ஆங்காங்கே பொருத்தப்பட்டிருந்த கண்காணிப்பு கேமராக்களில் பதிவாகியுள்ளது.

கடையின் வெளியே வந்த போது, கையில் இருந்த பொருள் கீழே விழுந்ததை எடுக்க குனிந்தான். அப்போது அந்த முகமூடி கீழே விழுந்தது. இதனையடுத்து அந்த நபரை அடையாளம் கண்ட  போலீசார் தேடுதல் வேட்டை யில் ஈடுபட்டுள்ளனர்.


நைஜீரியாவில் 16 பேரை சுட்டுக்கொன்ற  போகோ ஹராம் பயங்கரவாதிகள்

அபுஜா,

நைஜீரியாவில் போகோ ஹராம் பயங்கரவாதிகள் நடத்திய தாக்குதலில் பாதுகாப்பு குழுவினர் உள்ளிட்ட 16 பேர் கொல்லப்பட்டனர்.நைஜீரியாவில் தடை செய்யப்பட்ட போகோ ஹராம் பயங்கரவாதிகள், அரசுப் படைகள் மீதும், பொதுமக்கள் மீதும் தொடர்ந்து தாக்குதல் நடத்தி வருகின்றனர்.

அவ்வகையில் பதற்றம் நிறைந்த வடகிழக்கு மாநிலமான போர்னோவில் நேற்று போகோ ஹராம் பயங்கரவாதிகள் தாக்குதல் நடத்தினர். மைதுகுரியின் புறநகர்ப்பகுதியில் உள்ள இரண்டு கிராமங்களில் புகுந்து சரமாரியாக துப்பாக்கியால் சுட்டதில், உள்ளூர் பாதுகாப்பு குழுவைச் சேர்ந்த 5 பேர், பொதுமக்களில் 11 பேர் என 16 பேர் கொல்லப்பட்டனர். பலர் காயமடைந்தனர்.

பயங்கரவாதிகள் கருப்பு அங்கி அணிந்து மோட்டார் சைக்கிள்களில் வந்து தாக்குதல் நடத்தியதாகவும் பெரும்பாலான பொதுமக்கள் வீடுகளில் இருந்து தப்பி ஓடி புதர்களில் மறைந்துகொண்டதாகவும் பொதுஜன கூட்டு அதிரடிப்படையின் செய்தித் தொடர்பாளர் கூறினார்.


2021 செப்டம்பர் 30 வரை 384,113 ஆசிரியர்கள் முழுமையான தடுப்பூசி பெற்றுள்ளனர்

கோலாலம்பூர், அக். 5-

முழுமையான தடுப்பூசி செலுத்திக்கொண்ட ஆசிரியர்கள் மட்டுமே வகுப்பறையில் கற்றல், கற்பித்தலை மேற்கொள்ளவும் மாணவர்களுடன் நேரடியாகத் தொடர்பு வைத்திருக்கவும் அனுமதிக்கப்படுவர் என்பதை மூத்த கல்வி அமைச்சர் டத்தோ முகமட் ரட்ஸி ஜிடின் திட்டவட்டமாகக் கூறினார்.

இது போக முழுமையான தடுப்பூசியைப் பெற்றுள்ள நிர்வாகக் குழுவினரும் மற்ற பணியாளர்களும் மட்டுமே பள்ளி வளாகத்திற்குள் பணியாற்றுவதற்கு அனுமதிக்கப்படுவர் என நேற்று நாடாளுமன்ற மக்களவையில் அவர் தெரிவித்தார். உலுதிரெங்கானு நாடாளுமன்ற உறுப்பினர் டத்தோ ரசாலி இட்ரிஸ் மக்களவையில் எழுப்பிய எழுத்துப்பூர்வமான கேள்விக்கு கல்வி அமைச்சர் பதில் அளித்தார். இதுவரை தடுப்பூசிகளைப் பெற்றுள்ள ஆசிரியர்களின் எண்ணிக்கை, ஆரம்ப மற்றும் இடைநிலைப் பள்ளிகளில் மாணவர்களின் இலக்கு, கோவிட்-19 தொற்றுப் பரவலைக் கட்டுப்படுத்துவதற்கு பள்ளிகளில் அறிமுகம் செய்யப்படும் எஸ்.ஓ.பி. விதிமுறைகள் என்ன என்பது குறித்து அவர் கேள்வி எழுப்பியிருந்தார். இதற்கான பதிலில் ரட்ஸி ஜிடின் மேலும் கூறியிருப்பது:

பள்ளி ஆசிரியர்கள், பணியாளர்கள் மத்தியில் கோவிட்-19 தடுப்பூசி நிலவரத்தை மலேசிய கல்வி அமைச்சு அணுக்கமாக கண்காணித்து வருகிறது. 2021 செப்டம்பர் 30 ஆம் தேதி வரையில் மொத்தம் 384,113 பேர் அல்லது 92.8 விழுக்காட்டு ஆசிரியர்கள் முழுமையான தடுப்பூசி பெற்றுள்ளனர். இது தவிர, 59,622 பேர் அல்லது 88.9 விழுக்காட்டு நிர்வாகத்தினரும் 94,725 பேர் அல்லது 80.6 விழுக்காட்டு பொதுப் பணியாளர்களும் முழுமையான தடுப்பூசியைப் பெற்றுள்ளனர். பொது பணியாளர்கள் வரிசையில் பாதுகாவலர்கள், துப்புரவாளர்கள், உணவருந்தும் மண்டப பணியாளர்கள், பள்ளி சிற்றுண்டி சாலை பணியாளர்கள் மற்றும் பள்ளி வேன் ஓட்டுநர் ஆகியோர் அடங்குவர்.

பள்ளி மாணவர்களுக்கான கோவிட்-19 தடுப்பூசியைப் பொறுத்த வரையில் அது மொஸ்தி அல்லது அறிவியல், தொழில்நுட்ப, புத்தாக்க அமைச்சு மற்றும் மலேசிய சுகாதார அமைச்சின் கட்டுப்பாட்டிற்கு உட்பட்டது. தடுப்பூசி விநியோகத்தையும் பொறுத்துள்ளது. 2022 பள்ளி தவணை தொடங்குவதற்கு முன்னதாக நாடு முழுவதும் 12 முதல் 17 வயதுக்கு உட்பட்ட, மாணவர்கள் உள்ளிட்ட  பதின்ம வயதினரில் சுமார் 80 விழுக்காட்டினர் தடுப்பூசி போடப்பட்டிருக்க வேண்டும் என்ற சுகாதார அமைச்சின் இலக்கை கல்வி அமைச்சு வரவேற்கின்றது.

குறிப்பாக, பதின்ம வயதினருக்கான கோவிட்-19 தடுப்பூசித் திட்டத்தில் 4 மற்றும் 5 ஆம் படிவ மாணவர்களுக்கு முக்கியத்துவம் அளிக்கப்படுகின்றது. இந்த தடுப்பூசி திட்டத்தை கோவிட்-19 சிறப்பு பணிக்குழு மேற்கொள்கின்றது. சரவா மாநிலத்தில் கடந்த செப்டம்பர் 8 ஆம் தேதி இது தொடங்கியது. தொடர்ந்து லாபுவான் கூட்டரசுப் பிரதேசம், சபாவிற்கு மற்ற மாநிலங்களுக்கும் இது விரிவாக்கம் செய்யப்படும். இதனிடையே, பள்ளிகளில் எஸ்.ஓ.பி. விதிமுறைகள் கடைபிடிக்கப்படுவதை உறுதி செய்யும் பொருட்டு பள்ளிகளின் நிர்வாக, செயல்பாடுகள் 3.0 என்ற சிறப்பு வழிகாட்டுதலை கல்வி அமைச்சு தயார் செய்துள்ளது. மேம்படுத்தப்பட்ட நடவடிக்கைகளில் கீழ்க்காண்பவை அடங்கும்:

* மாணவர்கள் உட்பட பள்ளி வளாகத்திற்குள் உள்ள அனைவரும் முகக்கவரி அணிந்திருப்பதை கட்டாயமாக்குவது;

* வகுப்பறையில் காற்றோட்டம் சுமுகமாக இருப்பதை உறுதி செய்வது;

* குளிரூட்டியை பயன்படுத்தும் வகுப்பறைகளைப் பொறுத்த வரையில் ஆசிரியர்களின் மேற்பார்வையுடன் மாணவர்கள் திறந்த வெளியில் உணவருந்துவதை உறுதி செய்வது;

* முழு தங்கும் வசதியுடனான பள்ளிகளுக்குத் திரும்பும் மாணவர்களுக்கு மூன்று முறை கோவிட்-19 சுயபரிசோதனை செய்யப்படும்; மற்றும்

* தினசரி உறைவிட பள்ளிகளில் நுழைவதற்காகப் பதிவு செய்யும் மாணவர்களுக்கு ஒரு முறை கோவிட்-19 சுயபரிசோதனையை உறுதி செய்வது ஆகியன அவற்றுள் அடங்கும்.

பள்ளி நடவடிக்கைகள் சுமுகமாக மேற்கொள்ளப்படுவதையும் மாணவர்களின் பாதுகாப்பையும் கல்வி அமைச்சு எப்போதும் உறுதி செய்யும் என அமைச்சர் குறிப்பிட்டார்.

 கோலப்பிலா துங்கு குர்ஷியா பள்ளிக்கு வருகை

 இதனிடையே, கோலப்பிலாவில் உள்ள துங்கு குர்ஷியா இடைநிலைப் பள்ளிக்கு ரட்ஸி ஜிடின் நேற்று வருகை மேற்கொண்டார். அச்சமயம் நிருபர்களிடம் பேசிய அவர் தடுப்பூசி பெறத்தவறியுள்ள ஆசிரியர்களின் நிலவரம் குறித்து விளக்கம் அளித்தார். ஒரு சில ஆசிரியர்கள் மட்டும் கோவிட்-19 தடுப்பூசியை பெறத் தவறியிருந்தாலும் ஒட்டுமொத்தமாக பள்ளிகளில் கற்றல் கற்பித்தலை சிறிதளவு அது பாதித்துள்ளது என அவர் சொன்னார். நாட்டிலுள்ள 415,000 ஆசிரியர்களில் தடுப்பூசி பெறாதவர்களின் எண்ணிக்கை சுமார் 2,000 மட்டுமே என்றாலும் பள்ளிகளில் நிர்வாகத்தை இது பாதிக்கின்றது என அவர் கருத்துரைத்தார்.

சில பள்ளிகளில் இந்த ஆசிரியர்கள் மட்டுமே குறிப்பிட்ட பாடத்தை போதிப்பவர்களாக இருக்கின்றனர். எனவே, இந்த பள்ளிகளில் குறிப்பிட்ட பாடங்களுக்கு மட்டும் ஆசிரியர்கள் இருக்க மாட்டார்கள். தடுப்பூசி பெறாத இந்த ஆசிரியர்களை மற்ற இடங்களுக்கு மாற்றுவது ஒரு மிரட்டல் கிடையாது. மாறாக அது பள்ளி நிர்வாகங்கள் சம்பந்தப்பட்டது. மேலும், அரசாங்க பணியாளர்கள் அனைவரும் நவம்பர் முதல் தேதிக்குள் முழுமையான தடுப்பூசியைப் பெற்றிருக்க வேண்டும் என்பது பொதுச் சேவை இலாகாவின் தேவையாகும் என்பதை அவர் நினைவுறுத்தினார்.


சிறுமி லாரண்யா மரண விசாரணையில் நம்பிக்கை இல்லை!

நான்கு வயது சிறுமி லாரணியா வில்பெர்ட் மார்ச் 20 ஆம் தேதி கிள்ளான் பொது மருத்துவமனைக்கு கொண்டு வரப்படு வதற்கு முன்னரே மரண மடைந்து விட்டதாக தெரிவிக்கப் பட்டதன் தொடர்பில் சுகாதார அமைச்சினால் அமைக்கப்பட்டிருக்கும் ஒரு சுயேச்சை குழு தனது புலன் விசாரணையை அவசர அவசரமாக நடத்துகிறது என தாங்கள் சந்தேகிப்பதாக சிறுமியின் குடும்பத்தார் நேற்று கூறினர். சுயேச்சைக் குழுவுடன் திங்கட் கிழமை நடைபெறவிருக்கும் முதலாவது சந்திப்புக்கு வரும்படி ஞாயிற்றுக்கிழமை தனக்கு அழைப்பு வந்ததாக லாரணி யாவின் மாமா டேவிட் வெள்ளைச் சாமி கூறினார். சிறுமி இறந்த 20 நாட்களுக்குப் பின்னர் இந்த சந்திப்புக்கு அழைப்பு வந்திருக்கிறது. சந்தேகத்திற்கிடமான முறையில் சிறுமி மரண மடைந்திருப்பதாக குடும்பத்தினர் நம்புகின்றனர். சிறுமியின் குடும்ப உறுப்பினர்களுக்கும் விசாரணைக் குழுவிற்கும் இடையே நேற்று திங்கட்கிழமை காலை ஏறத்தாழ ஒன் றரை மணி நேரம் நீடித்தது. விசாரணைக் குழுவின் சார்பில் இச்சந்திப்பில் கலந்துகொண்ட ஏழு நிபுணர் கள் லாரணியா குடும்பத்தினரின் மனக் குறை களை செவிமடுத்தனர். இந்த சந்திப்பு ஷா ஆலமில் உள்ள விஸ்மா சன்வேயில் நடை பெற்றது. சந்திப்பு நடைபெறும் இடம் எச்டிஏர் ஆரிலிருந்து விஸ்மா சன்வேக்கு மாற்றப் பட் டிருப்பதாக ஞாயிற்றுக்கிழமை மாலை 7 மணி வாக்கில் குடும்பத் தாருக்கு தெரிவிக்கப்பட்டது. திங்கட்கிழமை மாலை 4 மணிக்கு அவர்களுடைய கேள்விகள் அனைத்திற்கும் பதிலளிக்கப்படுமென சந்திப்பின் இறுதியில் கூறப்பட்டது. பினாங்கு மருத்துவமனை நிபுணர் டாக்டர் தியோ எய்க் ஹோவ் தலைமையில் அமைக்கப்பட்டிருக்கும் சுயேச்சைக் குழுவில் செர்டாங் மருத்து வமனை யின் மூத்த பெண் மருத்துவர், எச்டிஆர்ஏ வாரிய உறுப்பினர், தடயவியல் பிரிவு நிபுணர்கள், குழந்தைகள் சிகிச்சைக்கான நிபுணர் ஆகியோர் இடம் பெற்றுள்ளனர். இந்த சந்திப்பு அவசர அவசரமாக நடத்தப்பட்ட விதம் குறித்து டேவிட், லாரணியாவின் தாயார் பி.பிரேம்ஸ்ரீ, நம்பிக்கை அமைப்பின் தலைவர் ஆகியோர் அதிருப்தி தெரிவித்தனர். எனக்கு திருப்தி இல்லை. லாரணியா இறந்து 20 நாட்கள் ஆகின்றன. அவர்கள் இப்போது தான் ஒரு சுயேச்சை புலன் விசாரணைக் குழுவை அமைத்து இருக்கிறார்கள். இது ஒரு சுயேச் சைக் குழு என கூறப்பட்ட போதிலும் இந்தக் குழு சுகாதார அமைச்சின் கீழே செயல் படுகிறது. இந்த விசாரணை குறித்து ஞாயிற்றுக்கிழமை காலை 8 மணியளவில்தான் தன்னிடம் தெரிவிக்கப்பட்டதாக விசாரணைக் குழுவின் தலைவர் டாக்டர் தியோ ஏய்க் ஹோவ் எங்களிடம் கூறினார். திங்கட்கிழமை மாலை 4 மணிக்குள் பதிலளிக்கப்படு மென அவர்கள் எங்களிடம் கூறுகின்றனர்.சம்பவம் நிகழ்ந்து 20 நாட்கள் ஆகின்றன. ஆனால், அவர் களால் 3 அல்லது 4 மணி நேரத்தில் பதிலளிக்க முடியுமா?எப்படி என எனக்கே புரிய வில்லை. நிச்சயமாக பதில் மனநிறைவளிக்கும் வகையில் இருக் காது என்று டேவிட் கூறினார். இதுவரை நடந்த விசாரணையில் தனக்கு மனநிறைவு இல்லை என்று பிரேம்ஸ்ரீயும் பெரித்தா டெய்லியிடம் கூறினார். நான்கு வயது சிறுமி லாரணியா வில்பெர்ட் மார்ச் 20 ஆம் தேதி கிள்ளான் பொது மருத்துவமனைக்கு கொண்டு வரப்படு வதற்கு முன்னரே மரண மடைந்து விட்டதாக தெரிவிக்கப் பட்டதன் தொடர்பில் சுகாதார அமைச்சினால் அமைக்கப்பட்டிருக்கும் ஒரு சுயேச்சை குழு தனது புலன் விசாரணையை அவசர அவசரமாக நடத்துகிறது என தாங்கள் சந்தேகிப்பதாக சிறுமியின் குடும்பத்தார் நேற்று கூறினர். சுயேச்சைக் குழுவுடன் திங்கட் கிழமை நடைபெறவிருக்கும் முதலாவது சந்திப்புக்கு வரும்படி ஞாயிற்றுக்கிழமை தனக்கு அழைப்பு வந்ததாக லாரணி யாவின் மாமா டேவிட் வெள்ளைச் சாமி கூறினார். சிறுமி இறந்த 20 நாட்களுக்குப் பின்னர் இந்த சந்திப்புக்கு அழைப்பு வந்திருக்கிறது. சந்தேகத்திற்கிட மான முறையில் சிறுமி மரண மடைந்திருப்பதாக குடும்பத்தினர் நம்புகின்றனர். சிறுமியின் குடும்ப உறுப்பினர்களுக்கும் விசாரணைக் குழுவிற்கும் இடையே நேற்று திங்கட்கிழமை காலை ஏறத்தாழ ஒன்றரை மணி நேரம் நீடித்தது. விசாரணைக் குழுவின் சார்பில் இச்சந்திப்பில் கலந்து கொண்ட ஏழு நிபுணர்கள் லாரணியா குடும்பத்தினரின் மனக் குறைகளை செவிமடுத்தனர். இந்த சந்திப்பு ஷா ஆலமில் உள்ள விஸ்மா சன்வேயில் நடை பெற்றது. சந்திப்பு நடைபெறும் இடம் எச்டிஏர் ஆரிலிருந்து விஸ்மா சன்வேக்கு மாற்றப்பட் டிருப்பதாக ஞாயிற்றுக்கிழமை மாலை 7 மணி வாக்கில் குடும்பத் தாருக்கு தெரிவிக்கப்பட்டது. திங்கட்கிழமை மாலை 4 மணிக்கு அவர்களுடைய கேள்விகள் அனைத்திற்கும் பதிலளிக்கப்படுமென சந்திப்பின் இறுதியில் கூறப்பட்டது. பினாங்கு மருத்துவமனை நிபுணர் டாக்டர் தியோ எய்க் ஹோவ் தலைமையில் அமைக்கப்பட்டிருக்கும் சுயேச்சைக் குழுவில் செர்டாங் மருத்துவமனையின் மூத்த பெண் மருத்துவர், எச்டிஆர்ஏ வாரிய உறுப்பினர், தடயவியல் பிரிவு நிபுணர்கள், குழந்தைகள் சிகிச்சைக்கான நிபுணர் ஆகியோர் இடம் பெற்றுள்ளனர். இந்த சந்திப்பு அவசர அவசரமாக நடத்தப்பட்ட விதம் குறித்து டேவிட், லாரணியாவின் தாயார் பி.பிரேம்ஸ்ரீ, நம்பிக்கை அமைப்பின் தலைவர் ஆகியோர் அதிருப்தி தெரிவித்தனர்.எனக்கு திருப்தி இல்லை. லாரணியா இறந்து 20 நாட்கள் ஆகின்றன. அவர்கள் இப்போது தான் ஒரு சுயேச்சை புலன் விசாரணைக் குழுவை அமைத்து இருக்கிறார்கள். இது ஒரு சுயேச் சைக் குழு என கூறப்பட்ட போதிலும் இந்தக் குழு சுகாதார அமைச்சின் கீழே செயல் படுகிறது. இந்த விசாரணை குறித்து ஞாயிற்றுக்கிழமை காலை 8 மணியளவில்தான் தன்னிடம் தெரிவிக்கப்பட்டதாக விசாரணைக் குழுவின் தலைவர் டாக்டர் தியோ ஏய்க் ஹோவ் எங்களிடம் கூறினார்.திங்கட்கிழமை மாலை 4 மணிக்குள் பதிலளிக்கப்படு மென அவர்கள் எங்களிடம் கூறுகின்றனர்.சம்பவம் நிகழ்ந்து 20 நாட்கள் ஆகின்றன. ஆனால், அவர்களால் 3 அல்லது 4 மணி நேரத்தில் பதிலளிக்க முடியுமா? எப்படி என எனக்கே புரிய வில்லை. நிச்சயமாக பதில் மனநிறைவளிக்கும் வகையில் இருக்காது என்று டேவிட் கூறினார்.இதுவரை நடந்த விசாரணையில் தனக்கு மனநிறைவு இல்லை என்று பிரேம்ஸ்ரீயும் பெரித்தா டெய்லியிடம் கூறினார்.


இந்து சமயத்தை இழிவுபடுத்துபவர்கள் மீது சட்ட நடவடிக்கை எடுக்கப்பட வேண்டும்!

பெர்லிஸ் மாநில முஃப்தி முகமட் அஸ்ரி ஸைனுல் தொடர்ந்தாற் போல் இந்து சமயத்தை இழிவுபடுத்தும் வகையிலான பல கருத்துக்களை வெளிப் படுத்தி வருகின்றார் என்பது அனைவரும் அறிந்த உண்மையே. அதன் தொடர்பாக நாடு தழுவிய அளவில் பல அரசு சாரா இயக்கங்களும் மலேசிய இந்து சங்கத்தை சார்ந்த வர்களும் போலீஸ் புகார் செய்து வருகின்றனர். இந்த புகார்களை கருத்தாய்வில் கொண்டு முகமட் அஸ்ரி ஸைனுல் மீது காவல்துறை பாரபட்சம் இல்லாத சட்ட நடவடிக்கை எடுக்க வேண்டும் என்று போலீஸ் தலைவரை மலேசிய இந்து சங்கம் கேட்டுக் கொள்கிறது. முகமட் அஸ்ரிக்கு கொலை மிரட்டல் விடுத்த யாரோ ஒரு நபரை உடனடியாக கைது செய்த காவல்துறை. இந்து சமயத்தை இழிவுபடுத்தியும் தவறான கருத்துக்களையும் பரப்பி வரும் முகமட் அஸ்ரி மீது உடனடி நடவடிக்கை எடுக்காதது மிகவும் வருத்தம் அளிக்கக் கூடிய விசயமாகும். பல்லின மக்கள் வாழும் இந்நாட்டில் இருவேறு சமயங்களை ஒப்பிட்டு பேசுவது சமுதாயத்திற்கும் நாட்டிற்கும் ஒரு போதும் சுபிட்சத்தை கொண்டு வராது என்பது எங் களுடைய கருத்து. மேலும் ஜாகீர் நாயக் போன்ற சர்ச்சைகுறிய மத பேச்சாளர்கள் மற்ற சமயத்தோடு தனது சமயத்தை ஒப்பிட்டு சொற்பொழிவு ஆற்றுவதற்கு அரசாங்கம் தடைவிதிக்க வேண்டும். அது நாட்டு மக்களிடையே ஒற்றுமையின்மையையும் நாட்டின் அமைதிக்கு பங்கம் விளைவிக்கவும் வகை செய்யும் எனவும் மலேசிய இந்து சங்கம் இவ்வறிக்கையின் வழி வழியுறுத்துகிறது. தொடர்ந்து இது போன்ற சமய நிந்தனைகள் நடைப்பெறாமல் இருக்கும் வகையில் மாமன்னரிடமும் மாநில ஆட்சியாளர்களிடமும் மகஜர் ஒன்று விரைவில் சமர்பிக்கப்படும் என்று மலேசிய இந்து சங்கம் தேசியத் தலைவர் ஸ்ரீ காசி டத்தோ ஆர்.எஸ்.மோகன் ஷான் கூறினார்.


அமைச்சர்கள், எம்பிக்கள் சொத்துகளை அறிவிப்பீர் துன் மகாதீர் உத்தரவு

புத்ராஜெயா,

நம்பிக்கைக் கூட்டணியின் அமைச்சரவை உட்பட அதன் அனைத்து நாடாளுமன்ற உறுப்பினர்களும் ஊழல் தடுப்பு ஆணையத்திடம் (எம்.ஏ.சி.சி.) தங்க ளின் சொத்து விவரங்களை அறிவிப்பார்கள். பிரதமரும் துணைப் பிரதமரும்  அமைச்சரவையின் இதர உறுப்பினர்களும் அரசாங்க நிர்வாகத்தின் ஒரு பகுதி என்பதால் சட்டத்திற்கு உட்பட்டே அவர்களும் செயல்பட வேண்டும்.

Read More: Malaysia Nanban Tamil Daily on 10.7.2018


வைரலாகும் எடப்பாடி தியேட்டர் விளம்பரம்

சென்னை: முதல்வர் எடப்பாடி பழனிச்சாமி குறித்து திரையரங்கில் காண்பிக்கப்படும் விளம்பர துணுக்கு ஒன்று சமூக வலைத்தளங்களில் வைரலாக பரவி வருகிறது. தமிழக முதல்வர்களாக கருணாநிதி, மறைந்த ஜெயலலிதா ஆகியோர் இருந்தபோது தங்களை முன்னிறுத்தி பல தளங்களிலும் விளம்ப ரங்கள் செய்வது வழக்கம். ஓ.பன்னீர்செல்வம் முதல்வராக இருந்த காலகட்டங்களில் அவ்வாறு செய்யவில்லை. இந்த நிலையில், எடப்பாடி பழனிச்சாமி முதல்வரான பிறகு, மீண்டும் முதல்வர் போட்டோக்களுடனான விளம்பரங்கள் அதிக அளவில் இடம் பிடித்துள்ளன.

அதிமுக அரசின் முகமாக மக்களிடம் பிரபல்யத்தை வளர்க்க வேண்டிய கட்டாயத்தில் எடப்பாடி பழனிச்சாமி இருப்பதும் இதற்கு ஒரு காரணமாக கூற லாம். இந்த நிலையில்தான், தியேட்டர்களில் திரைப்படங்கள் காண்பிக்கப்படும் முன்பாகவும், இடைவேளை நேரத்திலும், அரசு சார்பிலான விளம்பரங்கள் காண்பிக்கப்படுகின்றன.

ஆனால், அர்ச்சனை செய்ய குருக்கள் கிளம்பும் வேளையில், இடைமறிக்கும், அந்த பெண், "சாமி அர்ச்சனை என் பெயருக்கு இல்லை. சாமி பெயருக்கு" என்கிறார். அதற்கு குருக்கள், எந்த சாமி பெயருக்கு என கேட்க, அந்த பெண்ணோ "நம்ம தமிழக முதலமைச்சர் எடப்பாடி பழனிச்சாமி ஐயா பெயருக்கு தான்" என்கிறார். இந்த டயலாக்கின்போது தியேட்டரில் ரசிகர்கள் கூச்சல் சப்தமும் எழுகிறது. சிலர், ஏய் என கத்துகிறார்கள். தியேட்டரே அமளி துமளி யாகிவிட்டது. இந்த காட்சிகள் அடங்கிய வீடியோ வைரலாக சுற்றி வருகிறது. நீங்களும் பாருங்கள்.


இலங்கையில் ராணுவம் உட்பட முப்படைகளிலிருந்து விலகிய 4000 பேர் கைது!

இலங்கையில் முப்படைகளில் இருந்து அனுமதியில்லாமல் விலகிய 4000 பேருக்கு மேற்பட்டோரை இலங்கை ராணுவம் கைது செய்துள்ளது. இலங்கையில் ராணுவம் உள்ளிட்ட முப்படையைச் சேர்ந்த வீர்ர்கள் சுமார் 4,000-க்கும் மேற்பட்டோர் கைது செய்யப்பட்டுள்ளனர். முறையான அனு மதியில் மல் விடுமுறை எடுத்ததால் வீரர்களைக் கைது செய்துள்ளனர். இலங்கை ராணுவம் முன்னதாக நீண்ட கால விடுமுறை எடுத்த வீரர்களுக்கு விடு முறைக் காலத்தின் போதே பொது மன்னிப்பு வழங்கப்பட்டது. ஆனால், பொது மன்னிப்பு காலத்தில் சட்ட ரீதியாக சேவையிலிருந்து விலகிக்கொள்ள வேண்டும் என்று அறிவுறுத்தப்பட்டது. ஆனால், பொது மன்னிப்புக் காலத்தின் போது சட்ட ரீதியாகத் தங்கள் பணியிலிருந்து விலகாத 4,074 வீரர்களை இலங்கை ராணுவம் கைது செய்துள்ளது. இலங்கையின் முப்படைகளையும் சேர்ந்த இந்த வீரர்கள் மீது சட்டப்படி நடவடிக்கை எடுக்கப்படும் என இலங்கை பாதுகாப்பு அமைச்சகம் தெரிவித்துள்ளது. கைது செய்யப்பட்ட வீரர்களில் 7 ராணுவ அதிகாரிகள், 3,241 ராணுவ வீரர்கள், 765 கடற்படை வீரர்கள், 68 விமானப்படை வீரர்கள் கைது செய்யப்பட் டுள்ளனர். இவர்கள் மீது சட்ட ரீதியான நடவடிக்கை எடுக்க பாதுகாப்பு அமைச்சகம் தயாராகி வருகிறது.


தூக்கத்தில் இருந்த காதலியிடம் பாலியல் பலாத்காரம்

நியூகேசில்,

இங்கிலாந்தில் தூக்கத்தில் இருந்தபொழுது பாலியல் பலாத்காரம் செய்த வாலிபரை நூதன முறையில் காதலி போலீசில் சிக்க வைத்துள்ளார். இங்கிலாந்து நாட்டின் நியூகேசில் நகரைச் சேர்ந்த இளம்பெண் ஜேட் பெய்லி ரீக்ஸ் (வயது 21).  இவரின் அண்டை வீட்டில் வசித்து வந்தவர் டேவிஸ் பேட்டன் (வயது 23) பல்கலைக்கழகத்தில் படித்து வந்துள்ளார்.  இவர்கள் இருவரும் ஒன்றாக ஊர் சுற்றி வந்துள்ளனர்.

இந்த நிலையில், கடந்த 2017ஆம் ஆண்டு ஜூலையில் உடல்நலக் குறைவு ஏற்பட்ட ஜேட் தனது வீட்டில் உள்ள அறையொன்றில் படுத்து தூங்கியுள்ளார். அங்கு வந்த பேட்டன் அவரின் அனுமதியின்றி ஜேட்டை பாலியல் பலாத்காரம் செய்து விட்டார். இதன்பின் பேட்டனிடம் பேசியதில் அவர் பாலியல் பலாத்காரம் செய்தது ஜேடுக்கு தெரிய வந்தது.

ஆனால் இதனை போலீசாரிடம் புகாராக தெரிவிக்க ஜேடுக்கு சான்றுகள் இல்லை.  அவற்றை சேகரிக்கும் முயற்சியில் ஈடுபட்ட ஜேட் தனது மொபைல் போனை பேட்டனின் காரின் பின்னால் வைத்து விட்டு, அவரிடம் இவ்விவகாரம் பற்றி பேசியுள்ளார்.  இதில் அனைத்து உண்மைகளையும் பேட்டன் கூறி யுள்ளார்.  அதனை ஜேட் ரகசிய பதிவு செய்து கொண்டார். இந்த சான்றினை நியூகேசில் கிரவுன் நீதிமன்றத்தில் தெரிவித்து ஜேட் வழக்கு தொடர்ந்து ள்ளார்.  விசாரணையில் பேட்டன் உண்மையை ஒப்புக் கொண்டுள்ளார்.


பட்டதாரிகள் அல்லாத தமிழ்ப்பள்ளி அமைப்பாளர்களுக்கு பணிமாற்றம்

(எஸ்.எஸ்.பரதன்) தஞ்சோங் மாலிம்,

மாநில கல்வி இலாகாக்களில் நியமனம் பெற்றுள்ள, பட்டதாரி அல்லாத தமிழ்ப்பள்ளி அமைப்பாளர்கள் அந்நியமனங்களை இழந்து மீண்டும் பள்ளிகளுக்கே மாற்றலாகிச் செல்லும் சாத்தியம் இருப்பதாக மலேசிய நண்பனுக்கு தகவல் கசிந்துள்ளது.மிகப்பெரிய அளவில் சீரமைப்புத் திட்டங்களை மேற்கொண்டு வரும் கல்வி இலாகாவின் இந்த அதிரடி நடவடிக்கையில், மாநிலந்தோறும் நியமனம் செய்யப்படும் தமிழ் மற்றும் சீனப்பள்ளி அமைப்பா ளர்கள் குறைந்தது பட்டதாரியாகத் தகுதி பெற்றிருக்க வேண்டும் என்று  வலியுறுத்தப்பட்டுள்ளதாக அறியப்படுகிறது.

Read More: Malasyia Nanban Tamil Daily on 10.1.2018


பிரிம் தொகைக்கு விண்ணப்பிக்க மே 31 வரை கால அவகாசம்

பிரிம் உதவித் தொகைக்கு விண்ணப்பம் செய்வோருக்கு மே 31 வரை கால அவகாசம் இருப்பதாக நிதியமைச்சு கூறிற்று. மலேசிய நிறுவனங்கள் ஆணை யத்தின் (எஸ்எஸ்எம்) கீழ் நிறுவனங்களைப் பதிவு செய்திருக்கும் பிரிம் விண்ணப்பதாரர்கள், தங்களுடைய விண்ணப் பங்களுடன் அத்தியாவசிய ஆவ ணங்களையும் சமர்ப்பிக்க வேண்டும் எனவும் அமைச்சு ஓர் அறிக்கையில் நினைவுறுத்தியது. நிறுவனங்களை பதிவு செய்திருக்கும் விண்ணப்ப தாரர்கள் தங்களுடைய பிரிம் தொகைக்கான விண்ணப்பங் களுடன் சம்பள அறிக்கை, வங்கிக் கணக்கு அறிக்கை (நிறுவனம் அல்லது தனி நபர் உட்பட) அத்தியாவசிய ஆவணங்களை சமர்ப்பிக்காத போதிலும், 2017ஆம் ஆண்டிற்கான முதல்கட்ட பிரிம் தொகையை வழங்க அமைச்சு முன்பு ஒப்புக் கொண்டிருந்தது. எனினும் அடுத்தக் கட்ட தொகை வழங்கப்படுவதற்கு முன்னர், மேல் முறையீட்டு காலத்தின்போது உள்நாட்டு வருமான வரி வாரியத்திடம் சம்பந்தப்பட்ட ஆவணங்களை விண்ணப்பத்தாரர்கள் சமர்ப்பிக்க வேண்டும். அத்தியாவசிய ஆவணங்களை வழங்கியவர்களின் எண்ணிக்கை மிக குறைவாக இருப்பதை அமைச்சு கண்டுப்பிடித்திருக் கிறது என்று அந்த அறிக்கை கூறிற்று. அமைச்சு இதுவரை இரண்டு லட்சத்திற்கும் மேற்பட்ட மேல் முறையீட்டு விண்ணப்பங் களை பெற்றிருக்கிறது.


உணவக உரிமையாளருக்கு தலையில் வெட்டு!

மெங்களம்புவில் கடல் உணவு உணவக உரிமையாளர் கூய் வோன் பியூவும் அவரின் மனைவியும் அன்றைய வியாபாரத்திற்குப் பின்னர் தங்களது கடையை மூடவிருந்த வேளையில் அங்கு வந்த இரண்டு ஆடவர்களால் கடுமையாக தாக்கப்பட்டனர். அவர்களில் ஒருவன் பாராங் கத்தி வைத்திருந்தான். இந்த சம்பவம் கடந்த வாரம் திங்கட்கிழமை நிகழ்ந்தது. பாராங் கத்திவைத்திருந்த ஆடவன் கடையினுள் நுழைந்தவுடன் தனது தலையின் இடது பக்கத்தில் வெட்டி யதாக கூய் கூறினார். எங்களுடைய மைகார்ட், டிரைவிங் லைசென்ஸ், ரொக் கம் சுமார் 2,600 வெள்ளி ஆகி யவை வைக்கப்பட்டிருந்த எங்க ளது பைகளை அவ்விருவரும் பறித்தனர். என் மனைவியின் விவேக தொலைபேசியும் காணாமல் போய்விட்டது என்று அவர் செய்தியாளர் கூட்டத்தில் கூறினார். மெங்களம்பு சட்டமன்ற உறுப்பினர் லிம் பெக் ஹார், கடந்த சனிக்கிழமை பேரா ஜசெக தலைமையகத் தில் இந்த செய்தியாளர் சந்திப்புக்கு ஏற்பாடு செய்திருந்தார். இரவு 11.40 மணியளவில் நிகழ்ந்த இச்சம்பவத்தைத் தொடர்ந்து கூய் அருகிலுள்ள ஒரு 24 மணிநேர மருந் தகத்தில் சிகிச்சை பெற்றார். தலையில் ஏற்பட்ட காயத்திற்காக அவருக்கு பத்து தையல்கள் போடப்பட்டன. தங்களது உணவகத்தில் சிசிடிவி கேமராக்கள் பொருத் தப்பட்டிருந்த போதிலும், துரதிர்ஷ்டவசமாக அப்போது அவை இயங்கவில்லை என்றும் அவர் கூறினார். எங்களைத் தாக்கிய ஆடவர் களை அடையாளம் காண இயல வில்லை. என் மனைவியும் நானும் உடனடியாக போலீஸில் புகார் செய்தோம் என்றார் கூய். இந்த செய்தியாளர் சந்திப் பில் கலந்து கொண்ட பத்து காஜா நாடாளுமன்ற உறுப் பினர் வி.சிவகுமார், கொள்ளை முயற்சியின்போது இழப்புகள் ஏற்படாவிட்டாலும்கூட போலீசில் புகார் செய்யும்படி மக்களை கேட்டுக் கொண்டார்.


எங்களுக்கும் இதே பிரச்னை உண்டு'- கொந்தளித்த காமராஜர் பல்கலைக்கழகப் பேராசிரியர்கள்

மதுரை காமராஜர் பல்கலைக்கழக வளாகத்திலும் வன்கொடுமை பிரச்னைகள் உள்ளன. எனவே, முழுமையான விசாரணை நடத்த வேண்டும் என்று ஆர்ப்பாட்டத்தில் பேராசிரியர்கள் கொந்தளித்தனர்.

அருப்புக்கோட்டை கல்லூரியில் பணியாற்றும் உதவிப் பேராசிரியை நிர்மலா தேவி, மாணவிகளைத் தவறான பாதைக்கு அழைக்க  முயன்றது தொடர்பான ஆடியோ வெளியாகி சர்ச்சையை ஏற்படுத்தியுள்ளது. இந்த விவகாரத்தைக் கல்லூரி நிர்வாகம் மறைக்க முயன்ற நிலையில், நேற்று கல்லூரி முன் எஸ்.எஃப்.ஐ மாணவர்கள், மாதர் சங்கத்தினர், பொதுமக்கள் போராட்டம் நடத்தினார்கள். மாதர் சங்க நிர்வாகி நிர்மலா ராணி, பெண்களைத் தவறாக வழி நடத்திய பேராசிரியர் நிர்மலா தேவி மீது வழக்கு பதிவு செய்யாமல் இங்கிருந்து செல்ல மாட்டோம் என்று உறுதியாகக் கூறியதால், கல்லூரி நிர்வாகம் சார்பில் அவர்மீது காவல்துறையிடம் புகார் அளிக்கப்பட்டது.
அதன்படி, 3 பிரிவுகளின்கீழ் பேராசிரியை நிர்மலா தேவி மீது போலீஸார் வழக்கு பதிவு செய்தனர். இதையடுத்து, சில மணி நேரம் கழித்து நிர்மலா தேவி யைக் கைதுசெய்த போலீஸார், உடனடியாக அவரை வாகனத்தில் ஏற்றிச் சென்றனர். இந்நிலையில், மதுரை காமராஜர் பல்கலைக்கழகத்தின் முன்பாக பேராசிரியர்கள் மற்றும் இந்திய மாணவர் சங்கத்தினர் சுமார் 400-க்கும் மேற்பட்டோர் போராட்டத்தில் ஈடுபட்டுள்ளனர்.

அப்போது பேசிய பேராசிரியர்கள், ``பல்கலைக்கழகத்தின் சார்பாக நியமிக்கப்பட்ட 5 நபர் குழுவினர் மீதும் ஆளுநர் நியமித்த ஒரு நபர் கமிட்டி மீதும் தங்களுக்கு நம்பிக்கை இல்லை. இந்த குற்றச்செயலில் ஈடுபட்டுவருபவர் யாராக இருந்தாலும் அவர்களுக்குத் தண்டனை வழங்க வேண்டும். அதை உச்ச நீதிமன்றம் தலைமையிலான குழு விசாரணை செய்ய வேண்டும். தற்போதைய ஆளுநரை மத்திய அரசு திரும்பப்பெற வேண்டும். மதுரை காமராஜர் பல்கலைக்கழக வளாகத்திலும் இந்தப் பிரச்னைகள் உள்ளன. எனவே, முழுமையான விசாரணை நடத்த வேண்டும்'' என்று கூறினர்.


தற்கொலைகளைத் தடுக்கும் முயற்சியில் ஃபேஸ்புக்!

செப்டம்பர் 10-ம் தேதி உலக தற்கொலை தடுப்பு தினம் அனுசரிக்கப்படுவதையொட்டி, பிரபல சமூக வலைதளமான ஃபேஸ்புக், சமூக ஆர்வர்களுடன் கைகோத்து தன் பயனாளிகளுக்காக சில உத்திகளைக் கையாளவுள்ளது. இதன்படி, ஃபேஸ்புக் கண்காணிப்பார்கள், தற்கொலை எண்ணங்களோடு பதிவிடுபவர்களின் நிலைத்தகவல்களுக்கு முன்னுரிமை அளிப்பர். அந்தத் தகவல்கள் அவர்களின் நண்பர்களுக்கோ, உறவினர்களுக்கோ அனுப்பப்படும். தற்கொலை எண்ணத்தோடு பதிவிடுபவர்களின் நண்பர்களை அணுக சமூக ஆர்வலர்கள் பயன்படுத்தப்படுவார்கள். இதுகுறித்துப் பேசிய ஃபேஸ்புக்கின் ஐரோப்பிய பாதுகாப்பு கொள்கைகள் மேலாளர் ஜூலி டீ பெய்லியன்கோர்ட், ''மக்கள், நண்பர்கள் மற்றும் குடும்பத்தினரோடு தொடர்பில் இருக்க ஃபேஸ்புக்கைப் பயன்படுத்துகின்றனர். அதனால்தான் அவர்கள் துயரத்தில் இருக்கும்போது நண்பர்களையும், குடும்பத்தையும் அணுகுகிறோம். இதற்கு சமூக ஆர்வலர்களைப் பயன்படுத்த உள்ளோம்'' என்று கூறியுள்ளார். சமூக ஆர்வலர்கள் துயர மனநிலை, விரக்தி, மனக்கசப்பு மற்றும் தற்கொலை எண்ணங்களில் இருக்கும் மக்களுக்கு உளரீதியான ஆதரவைத் தருவார்கள் என்று தெரிவிக்கப்பட்டுள்ளது


நான் பிரதமராக இருந்தபோது போலீஸ் சோதனை நடத்தாதது ஏன்?

கோலாலம்பூர்,

கடந்த 2014 ஆம் ஆண்டு செய்யப்பட்ட போலீஸ் புகாரின் அடிப்படையில்தான் என்  வீடுகளில்  சோதனைகள் செய்யப்பட்டன என்று கூறுகிறார்கள். ஆனால், நான் பிரதமராக இருந்த போது ஏன் இந்த சோதனை நடத்தப்படவில்லை என்று முன்னாள் பிரதமர் டத்தோ ஸ்ரீ நஜீப் துன் ரசாக் நேற்று கேள்வி எழுப்பினார். அம்னோவின் முன்னாள் உறுப்பினர் டத்தோஸ்ரீ கைருடின் அபு  ஹசான் 1எம்டிபி விவகாரம் தொடர்பில் 2014 இல் போலீஸ் புகார் செய்துள்ளார் என்று கூறப்படுகிறது.  அந்த போலீஸ் புகாருக்கு 2018  இல் மே மாதம் எனது வீடுகளில் சோதனை நடத்த வேண்டிய அவசியம்தான் என்ன என்று அவர் வினவினார்.

Read More: Malaysia Nanban Tamil Daily on 8.12.2018


நான் அரசியலுக்கு வருவது ஆண்டவன் கையில் தான் உள்ளது

(சென்னை) பல ஆண்டுகளுக்கு பின்னர் ரசிகர்களை சந்திக்கும் ரஜினிகாந்த் தனது அரசியல் பிரவேசம் குறித்து முடிவை அறிவிப்பார் என்று எதிர்பார்க்கப்பட்ட நிலையில் தான் அரசியலுக்கு வருவது ஆண்டவன் கையில் தான் இருக்கிறது என்று வழக்கமான குழப்பமான கருத்தையே தெரிவித்தார். கடந்த ஏப்ரல் மாதத்தில் நடிகர் ரஜினிகாந்த் ரசிகர்களை சந்திக்கிறார் என்று தேதிகள் அறிவிக்கப்பட்ட நிலையில் திடீரென நிகழ்ச்சிகள் ரத்து செய்யப் பட்டன. இந்நிலையில் இன்று முதல் 5 நாட்களுக்கு மாவட்ட வாரியாக நடிகர் ரஜினிகாந்த் தன்னுடைய ரசிகர்களுடன் சென்னை கோடம்பாக்கத்தில் உள்ள ராகவேந்திரா கல்யாண மண்டபத்தில் ரசிகர்களுடன் புகைப்படம் எடுத்துக் கொள்வார் என்று அறிவிக்கப்பட்டது. இதனையடுத்து இன்று காலை முதலே கரூர், கன்னியாகுமரி, திண்டுக்கல் மாவட்ட ரசிகர்கள் திருமண மண்டபத்தில் திரண்டனர். பார்கார்டுடன் கூடிய அடையாள அட்டை வைத்திருந்தவர்கள் மட்டுமே திருமண மண்டபத்திற்குள் அனுமதிக்கப்பட்டனர். அப்போது ரசிகர்கள் மத்தியில் பேசிய ரஜினி தான் முடிவுகளை எடுப்பதில் குழப்பத்துடன் இருப்பதாக மீடியாக்கள் செய்தி வெளியிடுவதாகக் கூறினார். 21 ஆண்டுகளுக்கு முன்னர் கட்டாயத்தின் பேரில் ஒரு கூட்டணிக்கு ஆதரவு தெரிவித்ததாகவும், அது ஒரு அரசியல் விபத்து என்றாலும் ரசிகர்கள் அந்தக் கூட்டணிக்கு வெற்றியை தேடித் தந்ததாகவும் தெரிவித்தார். அரசியல் முதலைகள் இருக்கும் களம் இதில் காலை விட்டால் கடி வாங்குவேன் என்று தெரிந்தும் கால்விடுவேனா என்று தீனது அரசியல் பிரவேசம் குறித்து சூசகமாக தெரிவித்தார். தனது ரசிகர்களை வைத்து அரசியல்வாதிகள் சிலர் லாபம் பார்த்ததாகவும், ரசிகர்கள் சிலரும் அரசியலில் பணத்தின் ரசியை பார்த்ததால் எப்போது அரசியல் பிரவேசம் என்று தொடர்ந்து கேட்டு வருவதாகவும் குறிப்பிட்ட ரஜினி, மற்றவர்களை பார்த்து தாமும் எம்எல்ஏ, எம்.பி ஆக வேண்டும் என்ற ஆசை இருப்பதில் தவறில்லை ஆனால் பணம் சம்பாதிக்கும் நோக்கத்துடன் அரசியலுக்கு வர விரும்புபவர்களை நான் அருகில் வைத்துக் கொள்ள மாட்டேன் என்றார். தன்னுடைய வாழ்க்கையில் அனைத்தையும் தீர்மானிப்பது ஆண்டவன் தான் என்றும், தான் அரசியலுக்கு வருவதும் ஆண்டவன் கையில் தான் உள்ளது என்றும் ரஜினி கூறினார். "உடம்பை சுத்தமாகவும் ஆரோக்கியமாகவும் வைத்துக் கொள்ள வேண்டியது மட்டுமே என்னுடைய வேலை, ஆண்டவனுக்கு நான் ஒரு கருவி, இன்று நடிகன் நாளை அவர் என்னவாக தீர்மானிக்கிறாரோ அதில் நியாயமாக உண்மையாக தர்மத்தடன் பணியாற்றுவேன்" என்றார். தனக்கு என்ன பொறுப்பு கொடுத்தாலும் அதில் நியாயமாகவும் உண்மையாகவும் தர்மத்துடன் செயல்படுவேன் என்றும் தன்னுடைய வாழ்க்கை கடவுளி டம் உள்ளதாகவும் தெரிவித்தார். " ஒருவேறை அரசியல் வரவேண்டிய சூல் ஏற்பட்டால் பணத்தாசை பிடித்தவர்களை கிட்ட கூட சேர்த்துக் கொள்ள மாட்டேன்" என்று திட்டவட்டமாக தெரிவித்தார். நடிகர் ரஜினிகாந்த்தை ஆர்.கே.நகர் இடைத்தேர்தலின் போது பாஜக சார்பில் போட்டியிட்ட வேட்பாளர் கங்கையமரன் சந்தித்து வாழ்த்து பெற்றது, தமிழக பாஜ தலைவர் தமிழிசை, லதா ரஜினிகாந்த் மற்றும் ரஜினிகாந்த்தை சந்தித்தது உள்ளிட்டவை ரஜினி பாஜகவுடன் இணக்கமாக செயல்படுவதாக சொல்லப்பட்டது. இதைத் தொடர்ந்து குடியரசுத் தலைவர் வேட்பாளராக பாஜக சார்பில் ரஜினிகாந்த் அறிவிக்கப்படலாம் என்றும் அரசியல் கிசுகிசுக்கள் உலா வந்து கொண்டிருக்கின்றன. இந்நிலையில் ரஜினிகாந்த் பங்கேற்ற விழா மேடையில் பின்பக்க ஸ்கீரினில் வெள்ளைத் தாமரை மேல் பாபாவின் கதம் கதம் முத்திரை இடம் பெற் றுள்ளது. இதன் மூலம் பாஜகவுடனான இணக்கத்திற்கு நடிகர் ரஜினிகாந்த் முற்றுப்புள்ளி வைத்து விட்டாரா என்பது கடவுளுக்கும், நடிகர் ரஜினி காந்த்திற்குமே வெளிச்சம்.


கால் இடறி கீழே விழுந்த போலீஸ் அதிகாரி மரணம்.

த.மேத்தியூஸ் கூலிம், பணம் எடுப்பதற்காக வங்கிக்குச் சென்றபோது கால் இடறி கீழே விழுந்த போலீஸ் அதிகாரி பரிதாபமாக உயிரிழந்தார்.கெடா கூலிம் ஹைடேக் பகுதி யிலுள்ள சிஐஎம்பி வங்கியில் பணம் எடுப்பதற்காக தமது மனைவியுடன் சென்றபோது, கால்வாயில் இரும்பு மூடியில் மோதி கீழெ விழுந்தார். தரையில் விழுந்து தலையில் பலத்த காயம் அடைந்த அந்த 46 வயது போலீஸ் அதிகாரி, சம்பவம் நிகழ்ந்த இடத்திலேயே தமது மனைவியின் மடியி லேயே உயிர் விட்டார்.கார்ப்பரல் பதவி வகித்து வந்த அவர், கூலிம் போலீஸ் நிலையத்தில் பணியாற்றி வந்தார் என குடும்பத்தினர் தெரிவித்தனர்.


எதிர்க்கட்சிகளின் ஜனாதிபதி வேட்பாளர் மீராகுமார்!

ஜூலை மாதத்துடன் குடியரசுத் தலைவர் பிரணாப் முகர்ஜியின் பதவிக்காலம் முடிவடைகிறது. இதையடுத்து குடியரசுத் தலைவர் தேர்தல் ஜூலை 17-ம் தேதி நடைபெறவுள்ளது. இதற்கான வேட்பு மனுக்கள் 14-ம் தேதி முதல் தாக்கல் செய்யப்பட்டு வருகிறது. இதை முன்னிட்டு பா.ஜ.க வேட்பாளராக, ராம் நாத் கோவிந்த் கடந்த சில நாள்களுக்கு முன் அறிவிக்கப்பட்டிருந்தார். இந்நிலையில், குடியரசுத் தலைவர் தேர்தலில் எதிர்க்கட்சிகளின் வேட்பாளரைத் தேர்ந்தெடுப்பது குறித்து, டெல்லியில் காங்கிரஸ் தலைவர் சோனியா காந்தி தலைமையில் இன்று ஆலோசனைக் கூட்டம் நடந்தது. அதில் குடியரசுத் தலைவர் தேர்தலில், எதிர்க்கட்சிகளின் வேட்பாளராக மீராகுமார் அறி விக்கப்பட்டுள்ளார். மீராகுமார், மக்களவை முன்னாள் சபாநாயகராக இருந்தார் என்பது குறிப்பிடத்தக்கது. 72 வயதாகும் மீராகுமார் பீகார் மாநிலத்தைச் சேர்ந்தவர் ஆவார். இந்தக் கூட்டத்தில் மன்மோகன் சிங், குலாம் நபி ஆசாத், சீதாராம் யெச்சூரி மற்றும் தி.மு.க சார்பில் மாநிலங்களவை உறுப்பினர் கனிமொழி ஆகியோர் கலந்துகொண்டார். பா.ஜ.க வேட்பாளர் ராம்நாத்தை ஆதரிக்க வேண்டும் என்று மோடி மற்றும் அமைச்சர்கள் காங்கிரஸிடம் கோரிக்கை விடுத்து வந்தது குறிப்பிடத்தக்கது.


இலங்கையின் பாதுகாப்புத்துறை செயலாளராக ராணுவ முன்னாள் தளபதி நியமனம்

கொழும்பு,

ஈஸ்டர் தினத்தன்று நிகழ்ந்த தொடர் குண்டுவெடிப்பு தாக்குதலுக்கு பின்னர் பாதுகாப்புத்துறை செயலாளர் ராஜினாமாவையடுத்து ராணுவ முன்னாள் தளபதி கோட்டேகோடா அந்த பதவியில் நியமிக்கப்பட்டுள்ளார்.

இலங்கை தலைநகர் கொழும்புவில் கடந்த 21ஆம் தேதி நடைபெற்ற தொடர் குண்டுவெடிப்பு தாக்குதல்களில் 253 பேர் உயிரிழந்தனர். சுமார் 400 பேர் காயமடைந்தனர். உளவுத்துறை எச்சரிக்கைகளை அரசு சரியான முறையில் கையாளாததால் ஏற்பட்ட இந்த மிகப்பெரிய உயிரிழப்புகளுக்காக அந்நாட்டு மக்களிடம் அதிபர் மைத்ரிபாலா சிறிசேனா பகிரங்க மன்னிப்பு கேட்டார்.

எச்சரிக்கை கிடைத்தும் உரிய முறையில் செயலாற்ற தவறிய பாதுகாப்புத்துறை செயலாளர் மற்றும் காவல்துறை இன்ஸ்பெக்டர் ஜெனரல் (ஐ.ஜி) ஆகியோரை உடனடியாக பதவி விலகுமாறு அதிபர் வலியுறுத்தினார். இதைத் தொடர்ந்து அவர்கள் இருவரும் தங்களது பதவிகளை ராஜினாமா செய்தனர். இந்நிலையில் காவல்துறை துணை இன்ஸ்பெக்டர் ஜெனரல் சி.டி. விக்கிரமத்தினே-வை தற்காலிக இன்ஸ்பெக்டர் ஜெனரலாக நேற்று காலை அதிபர் சிறிசேனா அறிவித்தார்.

அதைதொடர்ந்து, ராணுவ முன்னாள் தளபதி எஸ்.ஹெச்.எஸ். கோட்டேகோடா-வை பாதுகாப்புத்துறைச் செயலாளராக நியமனம் செய்து அதிபர் மைத்ரி பாலா சிறிசேனா உத்தரவிட்டுள்ளார்.


சோறு மடிக்கத்தான் தமிழ்ப்பத்திரிகைகள் லாயக்கா? ராகா அறிவிப்பாளரின் கீழ்த்தரமான விமர்சனத்திற்கு நாடு தழுவிய நிலையில் கண்டனம்.

கோலாலம்பூர்,

மலேசிய இந்திய சமூகத்தின் வளர்ச்சிக்காகவும் மேம்பாட்டுக்காகவும் அயரா அர்ப்பணிப்பு உணர்வோடு செயல்பட்டு வரும் நாட்டிலுள்ள தமிழ்ப்பத்திரிகைகள் குறித்து தரக்குறைவாக விமர்சனம் செய்துள்ள ஒரு நேயருக்கு உடந்தையாக இருந்ததுடன் தாமும் அந்த விமர்சனத்தில் பங்கெடுத்த ராகாவின் அறிவிப்பாளர் உதயாவிற்கு எதிராக ஆஸ்ட்ரோ இந்திய நிகழ்ச்சிகள் வர்த்தகப் பிரிவின் மூத்த உதவித் தலைவர் டாக்டர் ராஜாமணி செல்ல முத்துவும் ஆஸ்ட்ரோ வானொலியின் தலைமை செயல்முறை அதிகாரி டத்தோ ஜேக் அப்துல்லாவும் உடனடியாக கடுமையான நடவடிக்கை எடுக்க வேண்டும் என நாடு தழுவிய நிலையில் தமிழ்ப்பத்திரிகைகளின் விசுவாச வாசகர்களும் தமிழ் ஆர்வலர்களும் வலியுறுத்தியுள்ளனர்.

Read More: Malaysia Nanban Tamil Daily on 31.1.2019


இலங்கையில் ஊரடங்கு உத்தரவு நீக்கம்: மேலும் 60 பேர் கைது

கொழும்பு,

இலங்கையின் கடலோர நகரமான சிலாபம் நகரில் இருதரப்பினருக்கு இடையில் மீண்டும் கலவரம் வெடித்ததால் நாடு முழுவதும் பிறப்பிக்கப்பட்ட ஊரடங்கு உத்தரவு நேற்று நீக்கப்பட்டது. இலங்கை தலைநகர் கொழும்பில் கடந்த மாதம் ஈஸ்டர் தினத்தன்று தேவாலயங்கள் மற்றும் பிரபல ஓட்டல்களின் மீது தற்கொலைப்படை பயங்கரவாதிகள் நடத்திய தாக்குதலில் 253 பேர் உயிரிழந்தனர்.

பயங்கரவாதத்தின் இந்த கோரத்தாண்டவத்தில் இருந்து மெல்ல மீண்டுவரும் இலங்கை மக்கள் தற்போது இயல்புநிலைக்கு திரும்பி வருகின்றனர்.

இதற்கிடையில், சமூக வலைதளத்தில் வெளியான ஒரு விரும்பத்தகாத பதிவை மையமாக வைத்து அந்நாட்டின் மேற்கு பகுதியில் அமைந்துள்ள கட லோர நகரமான சிலாபம் நகரில் கடந்த ஞாயிற்றுக்கிழமை இருதரப்பினருக்கு இடையில் மீண்டும் கலவரம் வெடித்தது. இதைதொடர்ந்து, ஹெட்டி பொல பகுதியிலும் இருபிரிவினருக்கு இடையில் மீண்டும் மோதல் வெடித்தது. இதில் ஒருவர் கொல்லப்பட்டார்.

இதைதொடர்ந்து, குளியாப்பிட்டி, பிங்கிரிய, தும்மலசூரிய மற்றும் ஹெட்டிபொல, கம்பாலா உள்ளிட்ட பகுதிகளுக்கு உடன் அமலாகும் வகையில் போலீ சாரின் ஊரடங்குச் சட்டம் அமல்படுத்தப்பட்டது. பின்னர் நாடு முழுவதும் ஊரடங்குச் சட்டம் அமல்படுத்தப்பட்டது. இந்தப் பகுதிகளில் அமலில் இருந்த ஊரடங்கு உத்தரவு நீக்கப்பட்ட நிலையில் கலவரம் தொடர்பில் சுமார் 60 பேரை போலீசார் கைது செய்துள்ளனர்.


அஷினிக்கு அடையாள அட்டை கிடைக்க உதவுவார் யார்?

(நா.மணிராஜா) சுங்கைப்பட்டாணி,

தந்தை சிறையில், தாயோ இருக்குமிடம் தெரியவில்லை. நடுவே, அடையாள அட்டை இல்லாமல் அல்லல்படுகிறாள் இவர்களின் ஒன்பது வயது மகளான அஷினி.கைக்குழந்தையாக இருந்த போது அஷினியின் தாயார் உமா தன்னிடம் அஷினியை ஒப்படைத்து விட்டுச் சென்றவர் இதுநாள் வரை தன் மகளை வந்து பார்க்கவில்லை என்று அஷினியின் தாத்தா கிருஷ்ணன் கூறினார்.

தன் மகன் ரமேஷ் சிறையில் இருப்பதாக கிருஷ்ணன் நேற்று செய்தியாளர்களிடம் தெரிவித்தார்.  தன் மருமகள் உமா  இரண்டு மாத பெண் குழந்தையை தம்மிடம் கொடுத்து விட்டுச் சென்றவர் இது நாள்வரை வீட்டிற்கு வரவே இல்லை என்று அவர் மேலும் விவரித்தார்.

Malaysia Nanban Tamil Daily on 15.2.2018


15 வயது தமிழ் மாணவி பாலியல் பலாத்காரம்!

சிரம்பான் போலீஸ் அதிகாரி ஒருவர், தனக்கு அறிமுகமான ஒரு குடும்பத்தைச் சேர்ந்த 15 வயது மாணவியை பாலியல் ரீதியில் துன்புறுத்தியச் சம்பவம் நேற்று அம்பலத்திற்கு வந்தது. புக்கிட் கெப்பாயாங் சட்டமன்ற உறுப்பினர் சா கீ சீன் இவ்விவகாரம் குறித்து பத்திரிகையாளர் கள் சந்திப்பில் நேற்று தெரி வித்தார். சம்பந்தப்பட்ட அந்த போலீஸ் அதிகாரி சிரம்பான் போலீஸ் நிலையத்தைச் சேர்ந்தவர் என்றும் அம்மாணவியின் குடும்பத்திற்கு சுமார் 13 ஆண் டுகள் பழக்கமுடையவர் என்றும் கீ கூறினார். தொடர்ந்து இச்சம்பவம் குறித்து அவர் விவரிக்கையில்: கடந்த ஏப்ரல் 4-ஆம் தேதி இரவு, அம்மாணவி தனது தந்தை, அந்த போலீஸ் அதிகாரி மற்றும் அவரின் குடும்ப உறுப்பினர்களுடன் ஓர் உணவகத்தில் இரவு உணவருந்தச் சென்றார். உணவு முடிந்து அவர்கள் அனைவரும் வீட்டிற்கு திரும்பிய பிறகு சம்பந்தப்பட்ட அந்த போலீஸ் அதிகாரி மட்டும் இரவு 10.00 மணிக்கு தனியாக அந்த வீட்டிற்குச் சென்றிருக்கிறார். அந்த மாணவியின் தந்தை கடந்த சில மாதங்களுக்கு முன்பு ஏற்பட்ட விபத்தின் காரணமாக மாத்திரைகளை உட்கொண்ட பிறகு ஆழ்ந்த உறக்கத்தில் இருந் திருக்கிறார். அந்த நேரம் பார்த்து, அங்கு வந்த அந்த போலீஸ் அதிகாரி அந்த மாணவியின் அறைக்குள் நுழைந்து, அவரை வலுக்கட்டாயமாக சமையல் அறைக்கு இழுத்துச் சென்று, கைகளை கட்டி விட்டு அம்மாணவியை பாலியல் ரீதியில் துன்புறுத்தியதாக கீ குறிப்பிட்டார். இச்சம்பவம் குறித்து இரண்டு நாட்களுக்குப் பிறகே அம்மாணவி தன் தந்தையிடம் கூறியிருக்கிறார். தொடர்ந்து, சிரம்பான் போலீஸ் நிலையத்தில் இது பற்றி புகார் செய்யப்பட்டதுடன், அம்மாணவி பரிசோதனைக்காக மருத்துவமனையில் அனுமதிக்கப்பட்டார். எனினும், தான் முறையாகப் போலீஸ் புகார் செய்தும் அந்த அதிகாரி இன்னும் கைது செய்யப்படவில்லை என்பதை அந்த தந்தை வேதனையுடன் கூறியதாக அவர் சொன்னார். சம்பந்தப்பட்ட போலீஸ் அதிகாரி மீது கட்டாயம் நடவடிக்கை எடுக்கப்பட வேண்டும் என்று இப்பத்திரிகையாளர் சந்திப்பில் கலந்து கொண்ட சா கீ சீன், ரெப்பா சட்டமன்ற உறுப்பினர் சு.வீரப்பன், ரஹாங் சட்டமன்ற உறுப்பினர் மேரி ஜோஸ்பின் ஆகியோர் வலியுறுத்தினர்.


அதிமுகவில் ஆரம்பித்தது கலகம்!

இரும்புப் பெண்மணி, சிறந்த நிர்வாகி, சர்வாதிகாரி என்றெல்லாம் பெயரெடுத்த ஜெயலலிதா இருந்தபோதே கட்சிக்குள் பூசல்களும் கோஷ்டிகளும் இருந்துகொண்டே தான் இருந்தன. ஒவ்வொரு பொது தேர்தலிலும் இது அம்பலத்துக்கு வரும். முதலில் ஒரு வேட்பாளர் பட்டியல் வெளியாகும். பின்னர் சில நாட்களிலோ சில மணி நேரங்களிலோ அது மாற்றம் செய்யப்பட்டும் புது பட்டியல் வெளியாகும். கட்சியை வளர்க்க பாடுபட்டார்களோ இல்லையோ மன்னார்குடி குடும்பத்தினர் கட்சியை பிளவுபடுத்த ஆரம்பத்தில் இருந்தே முயற்சித்துக் கொண்டு தான் இருக்கிறார்கள். இப்போது ஜெயலலிதா இல்லாததால் அது இன்னும் எளிதாக நடந்துகொண்டிருக்கிறது. ஜெயலலிதா இறப்புக்கு பின் கட்சி காணாமல் போய்விடும் என்று எல்லோரும் நினைத்தார்கள். ஆனால் இரண்டாம் கட்ட தலைவர் என்று யாரையும் ஜெயலலிதா உருவாக்காததால் உடனே கட்சி உடையும் சூழல் உருவாகவில்லை. சசிகலா அரியணையை கைப்பற்றிய பின்பு தான் ஆட்டம் ஆரம்பமானது. ஜெயலலிதாவின் அண்ணன் மகள் தீபாவுக்கு ஆதரவு பெருகியது. அரசியல் அனுபவம் சுத்தமாக இல்லாத தீபாவுக்கு இந்த அளவுக்கு கூட்டம் சேரும் என்று சசிகலா தரப்பு எதிர்பார்க்கவில்லை. ஜெயலலிதா உடன் இருந்த காரணத்துக்காகவே சசிகலா தன்னை தலைவராக முன்மொழியும்போது ஜெயலலிதாவின் ரத்த சொந்தம் தீபா வாரிசாக வருவதில் என்ன தவறு இருக்கிறது என்ற மனப்பான்மை கட்சியினருக்கு வந்துவிட்டது. வரும் 24 ஆம் தேதி ஜெயலலிதா பிறந்தநாள் அன்று தனது முடிவை அறிவிப்பதாக சொல்லியிருக்கிறார் தீபா. பகல் இரவு பாராமல் தீபா வீட்டு முன் தொண்டர்களும் அதிமுகவின் முக்கிய நிர்வாகிகளும் குவிந்து வருகின்றனர். தனிக்கட்சி தொடங்கலாம் என்ற யோசனையில் இருந்த தீபாவின் மனதை சில நிர்வாகிகள் கலைத்து வருகிறார்கள். தனிக்கட்சி தொடங்குவதை விட அதிமுகவின் தலைமையை கைப்பற்றுவதே சிறந்தது. அதற்கான வாய்ப்புகளை சொத்துக்குவிப்பு வழக்கின் தீர்ப்பு நிச்சயம் வழங்கும் என்று தைரியம் தந்து வருகிறார்கள். இந்த விஷயத்தில் தீபாவுக்கு இன்னும் குழப்பம் நீடிக்கிறது. அதிமுகவில் 90 சதவீத ஆதரவு தீபாவுக்கு இருப்பதாக புள்ளிவிவரங்கள் சொல்கின்றன. தனிக்கட்சியோ அதிமுகவோ 24 ஆம் தேதிக்கு முன் தன் பெயரில் ஆங்காங்கே ஆரம்பிக்கப்பட்டிருக்கும் பேரவைகள், அமைப்புகளை ஒருங்கிணைக்கும் முயற்சியில் இருக்கிறார். அதிமுகவில் ஏற்கெனவே இருக்கும் நிர்வாகிகள் என்றால் அவர்களுக்கு பதவிகளில் முக்கியத்துவம் வழங்க ஏதுவாக இப்போதே பட்டியல் எடுத்து வருகிறார்கள். அடுத்த கட்டமாக முக்கிய பிரச்னைகளில் குரல் கொடுக்கவும் தொடங்கியிருக்கிறார் தீபா. இது சசிகலாவுக்கு கலக்கத்தை ஏற்படுத்தியிருக்கிறது. முதலில் தீபாவை கண்டுகொள்ள வேண்டாம் என்று சொல்லிவந்த நடராஜனே இப்போது தீபா விரைவில் எங்களுடன் வருவார் என்று சொல்லி சமாதானம் பேசிக்கொண்டிருப்பதை போன்ற தோற்றத்தை உருவாக்குகிறார். இதற்கு தீபா 'சிலர் உள்நோக்கத்தோடு வதந்திகளை கிளப்புகிறார்கள். அதில் எந்த உண்மையும் இல்லை. யாரிடமும் சமாதானமாக போவதற்கோ ஆதரிக்கவோ வாய்ப்பு இல்லை' என்று சொல்லிவிட்டார். கட்சியின் பெரும்பானமை பலம் தீபா பக்கம் சென்றுகொண்டிருக்கிறது. சசிகலாவுக்கு அடுத்த செக் ஓ. பன்னீர்செல்வம். ஆட்சியில் சசிகலா குடும்பத்தை ஓபிஎஸ் ஓரம் கட்ட கட்ட கட்சியில் ஓபிஎஸ்சை ஓரம் கட்டி தனிமைபடுத்தும் காட்சிகள் அரங்கேறி வருகின்றன. எம்பிக்கள் கூட்டத்தில் அனுமதிக்கப்படாத ஓபிஎஸ் எம்.எல்.ஏக்கள் கூட்டத்தில் ஓரமாக உட்கார வைக்கப்பட்டார். இதன் பின்னர் ஓபிஎஸ் அடங்கி விடுவார் என்று எதிர்பார்த்த சசிகலாவுக்கு ஏமாற்றமே மிஞ்சியுள்ளது. இந்த அவமதிப்புகளுக்கு பிறகு ஓபிஎஸ்சுக்கு கட்சிக்குள் ஆதரவு பெருகி வருகிறது. தனது சகிப்புத்தன்மையாலும் மென்மையான போக்காலும் ஓபிஎஸ்சுக்கு மக்கள் செல்வாக்கு அதிகமாவதால் எம்.எல்.ஏக்களும் எம்பிக்களும் தனிப்பட்ட முறையில் ஓபிஎஸ்சுக்கு போன் செய்து தங்கள் ஆதரவை தெரிவித்து வருகிறார்கள். நாம் ஏன் ஒரு குடும்பத்தின் அதிகார பசிக்கு இரையாக வேண்டும்? என்பது எல்லோருடைய கேள்வியாக இருக்கிறது. நாளை ஓபிஎஸ்சை முதல்வர் பதவியில் இருந்து இறக்கிவிட்டு சசிகலாவை அமர்த்தும் முயற்சிகள் நடந்தால் ஓபிஎஸ் ஆதரவு எம்.எல்.ஏக்கள் வெளிச்சத்துக்கு வருவார்கள். குடும்பத்துக்கு வெளியே இவ்வளவு நடக்கும்போது அதிகாரத்தில் இருக்கும் குடும்பத்தினர் எவ்வளவு ஒற்றுமையாக இருக்க வேண்டும்? ஆனால் சசிகலா குடும்பத்தில் சகோதர யுத்தம் தொடங்கி ஒரு மாதத்துக்கு மேல் ஆகிறது. சசிகலா கட்சி நிர்வாகத்தில் தினகரனுக்கும் வெங்கடேஷுக்கும் முக்கியத்துவம் தந்து வருகிறார். இது நடராஜன் மற்றும் திவாகரனுக்கு எரிச்சலை ஏற்படுத்தியிருக்கிறது. தினகரனின் கையே இப்போது கட்சியில் ஓங்கியுள்ளது. பன்னீர்செல்வம் கட்டுப்படுவது தினகரன் ஒருவருக்கு மட்டும் தான். எனவே தினகரனை வைத்துதான் பன்னீரிடம் சில காரியங்களை சாதிக்க வேண்டியுள்ளது சசிகலாவுக்கு. இது சசிகலாவின் தம்பி திவாகரன், கணவர் நடராஜன், தங்கை இளவரசி மூவருக்கும் பிடிக்கவில்லை. நடராஜன் முதல்வர் ஆகத் துடிக்கிறார். அதற்காக சசிகலாவை சிறைக்கு தள்ளவும் தயங்க மாட்டார் என்பது சசிகலாவுக்கு பயத்தை ஏற்படுத்தியிருக்கிறது. நடராஜனின் தயவு பல விஷயங்களில் சசிகலாவுக்கு தேவைப்படுகிறது. திவாகரன் தனக்கும் தன் மகனுக்கும் கட்சியில் பதவி வேண்டும் என்று பிடிவாதம் பிடிக்கிறார். டெல்டா மாவட்டங்களை தன் பிடியில் வைத்திருக்கிறார் திவகாரன். இளவரசிக்கு தன் மகன் விவேக்கை கட்சியில் முன் நிறுத்த வேண்டும் என்ற எண்ணம். விவேக் கையில்தான் அதிமுகவின் பணம் கொழிக்கும் சில நிறுவனங்கள் இருக்கின்றன. இவர்களது மூவர் கூட்டணி தினகரனையும் வெங்கடேஷையும் வெளியேற்றினால் கட்சியை எளிதில் கைப்பற்றி விடலாம் என்று கணக்கு போடுகிறது. இந்த பிரச்னை, வாக்குவாதங்கள் தினமும் நடப்பதால் தன சசிகலா வெளியிலேயே வருவதில்லை. வீட்டிற்குள்ளேயே முடங்கி கிடக்கிறார். அதிகார மையங்கள் ஆளுக்கொரு பக்கமாக தங்களது விசுவாசிகளை இழுக்கிறார்கள். கோஷ்டிகள் உருவாகி விட்டன.


சிரியாவில் விஷவாயு தாக்குதல்: சிறுவர்கள் உள்ளிட்ட 58 பேர் பலி

சிரியாவில் அரசு தரப்பு ராணுவத்தினரால் நிகழ்த்தப்பட்ட விஷ வாயு வான்வெளி தாக்குதலில் சிறுவர்கள் உள்ளிட்ட அப்பாவி மக்கள் 58 பேர் பரிதாபமாக கொல்லப்பட்டனர். சிரியாவில் அதிபர் பஷர் அல் ஆசாத்துக்கு எதிரான ஆயுதப் போராட்டத்தில் ஈடுபட்டுவரும் ஜிஹாதி குழுவினர் நாட்டின் பல பகுதிகளை கையகப்படுத்தி, தங்களது ஆதிக்கத்தின்கீழ் வைத்து நிர்வகித்து வருகின்றனர். இதுதவிர ஐ.எஸ். தீவிரவாதிகளும் சில பகுதிகளை கைப் பற்றி தங்களது கட்டுப்பாட்டுக்குள் வைத்துள்ளனர். இந்த குழுக்களையும் வேட்டையாட அமெரிக்க விமானப் படையின் துணையுடன் அந்நாட்டு முப்படைகளும் தீவிரமாக போரிட்டு வருகின்றன. இந்நிலை யில், அரசுக்கு எதிராக செயல்படும் கிளர்ச்சியாளர்கள் மற்றும் தீவிரவாதிகளை குறிவைத்து சிரிய விமானப்படையினரின் போர் விமானங்கள் நடத்திய வான்வெளி தாக்குதலை நடத்தி வருகின்றனர். இட்லிப் மத்திய மாகாணத்தில் உள்ள கான் ஷேகுன் நகரில் நடத்தப்பட்ட இந்த விஷவாயு தாக்குதலில் 11 குழந்தைகள் உட்பட சுமார் 58 அப்பாவி பொது மக்கள் பலியானதாக மனித உரிமை கண்கானிப்பகம் தெரிவித்துள்ளது. ஏராளமானோர் காயம் அடைந்துள்ளனர். இதனால் உயிரிழந்தோரின் எண் ணிக்கை அதிகரிக்கும் என்று அஞ்சப்படுகிறது. தாக்குதலுக்கு பயன்படுத்தப்பட்டது என்ன வகையான ரசாயனம் என்பதை இன்னும் கண்டறியவில்லை என்றும் பிரித்தானியாவை மையமாக கொண்டு செயல்படும் அந்த கண்காணிப்பு மையம் தெரிவித்துள்ளது. முன்னதாக குளோரின் வி‌ஷ வாயுவை பீப்பாயில் அடைத்து சிரிய ராணுவம் ஹெலிகொப்டர் மூலம் வீசியதாக ஐ.நா. சபை அமைப்பு தனது விசாரணையில் அம்பலப்படுத்தியது குறிப்பிடத்தக்கது.


பத்துமலையில் தைப்பூச விழா கடந்த ஜனவரி 31ஆம் தேதி விமரிசையாக கொண்டாடப்பட்டது.பொங்கல் தினத்தில் இருந்து பொதுமக்கள் பத்துமலையில் தங்களின் நேர்த்திக்கடனை பூர்த்தி செய்ய தொடங்கி விட்டனர்.இதனால் தைப்பூசத்திற்கு முன்பும், பின்பும்  பத்துமலைக்கு வருகைத் தந்த பக்தர்களின் எண்ணிக்கை நாளுக்கு நாள் அதிகரித்துக் கொண்டே இருந்தது.பத்துமலை தைப்பூச விழா முழுமையாக நிறைவு பெற்ற வேளையில் அதன் வரவுகளை மக்களுக்கு அறிவிக்க வேண்டிய கடப்பாடு தேவஸ்தானத்திற்கு உள்ளது.

அவ்வகையில் 2018ஆம் ஆண்டின் தைப்பூச விழாவின் மொத்த வரவு 25 லட்சத்து 15 ஆயிரத்து 639 வெள்ளியாகும்.  இது கடந்த 2017ஆம் ஆண்டைக் காட்டிலும் 5 ஆயிரத்து 836 வெள்ளி கூடுதல் வரவாகும். கடந்தாண்டு தைப்பூச விழாவின் வழி தேவஸ்தானத்திற்கு 25 லட்சத்து 9 ஆயிரத்து 803 வெள்ளி வரவு கிடைத்தது என்று அவர் குறிப்பிட்டார்.கடை வாடகைகளின் வழி தேவஸ்தானத்திற்கு 11 லட்சத்து 20 ஆயிரத்து 401 வெள்ளி வரவு கிடைத்துள்ளது.

Read More: Malaysia Nanban Tamil Daily on 24.2.2018